text: மோன் ஜாய் – இன்றைய அசாமிய இளைஞனின் அவலம் | திண்ணை Posted by வெங்கட் சாமிநாதன் On August 28, 2009 0 Comment படத்தின் ஆரம்பமே அவர்கள் ஒரு பின்இரவு நேரத்தில் ஒரு அறையில் குடித்துக்கொண்டிருக்கிறார்கள். படித்தும் வேலை இல்லை. வீட்டுக்கு உதவ முடியவில்லை. பெற்றோரு படும் அவதியையும் பார்க்க சகிப்பதில்லை. இதுபற்றித் தான் பேச்சு. அனேகமாக ஒவ்வொரு சந்திப்பிலும் இந்த விஷயங்கள் அடிபடும். அசாமின் நிலையும் சரியில்லை. அடிக்கடி ஏதாவது ஒரு இடத்தில் குண்டு வெடிக்கும். சில பேர் சாவார்கள். பலர் காயமடைவார்கள். கடைகளோ வீடுகளோ இடிபடும். "இவ்வளவு நேரம் கழித்து வீட்டுக்கு ஏன் போகவேண்டும்? தூங்குகிறவர்களை ஏன் எழுப்பவேண்டும்? இங்கேயே படு" என்று ஒருவன் சொல்கிறான். வீட்டில் கவலையாயிருப்பார்கள் என்று மாணவ் வீடு திரும்புகிறான். அகோனின் PCO-வுக்கு ஒரு பெண் வருவாள் அடிக்கடி. அம்மாவுக்கு டெலிபோன் செய்யவேண்டும். "பயப்படாதே. நான் சௌகரியமாக இருக்கிறேன். பஜாருக்கு, கூட்டமாக இருக்கும் இடத்துக்கெலலாம் நான் போவதில்லை" என்று வீட்டுக்கு ஆசுவாசம் சொல்கிறாள். அகோனிடம், வேலை கிடைத்தவுடன் பணம் முழுவதையும் தந்துவிடுவதாகச் சொல்கிறாள். அவள் ஏற்கனவே நிறைய பாக்கி வைத்திருக்கிறாள். மானவையும் அவன் அம்மா ஒரு நாள் இரவு வெகு நேரம் கழித்து வருவதே வழக்கமாகிவிட்டதற்குத் திட்டுகிறள். எங்கு பாத்தாலும் குண்டு வெடிப்பாக இருக்கிறது. என்ன ஆச்சோ என்னவோ என்று கவலை இராதா? என்று கடிந்து கொள்கிறாள். மானவின் தந்தை ஓய்வு பெற்ற பள்ளி ஆசிரியர். ஒரு வயதான பெண். அவளுக்கும் வேலை கிடைக்கவில்லை ஆனால் வீட்டில் இருந்த படியே ட்யூஷன் சொல்லிக்கொடுத்து அவளும் கொஞ்சம் சம்பாதிக்கிறாள், வீட்டுக்கு உதவ. மானவ் அவளிடமும் அவ்வப்போது பணம் கேட்பான். கடனாக, எல்லாக் கடனையும் சேர்த்து அவள் கல்யாணத்தின் போது தந்துவிடுவதாகச் சொல்வான். "வட்டியோடு தரணும்" என்பாள் ஷெ·பாலி. அதில் பாசம் தொனிக்கும். இன்னுமொரு அடிக்கடி இடையில் தோன்றும் காட்சி ஒன்றையும் சொல்லியாகணும். மானவ் வீட்டிலிருந்து சைக்கிளை எடுத்துக்கொண்டு வெளியே போவான். ஷெ·பாலி, எனக்கு சைக்கிள் வேணும். வெளியே போகணும். சீக்கிரம் வந்துடு" என்பாள். மானவ் சைக்கிளை எடுத்துக்கொண்டு வெளியே சாலையோரம் இருக்கும் சின்ன பாலம் ஒன்றில் உட்கார்ந்து கொள்வான். அல்லது, பார்க் பெஞ்ச் ஒன்றில். அது மெகாலி என்ற பெண் எந்த வழியாக வரப் போகிறாள் என்பதைப் பொருத்தது.மெகாலி பாலத்தைக் கடந்து கொஞ்ச தூரம் போனதும் மறுபடியும் அவளைத் தொடர்ந்து முன்னே போய் ஒர் இடத்தில் நின்று கொள்வான். மறுபடியும் அவள் அவனைக் கடந்து செல்வாள். அவள் வருவதையும், கடந்து செல்வதையும் ஏக்கத்தோடு பார்த்தவாறே இருப்பான். தூரத்திலிருந்து பார்த்து ஏங்குவதோடு சரி. அதற்கு மேல் அவன் எதுவும் செய்ய எண்ணுவதில்லை. அவனது நண்பர்களுக்கு இவனுடைய ஏக்கம் தெரியும். 'மானவ் ஏன் இப்படி அவஸ்தை. அவளிடம் போய் சொல். இப்படியே இருந்தாயானால், அவள் உன் கைவிட்டுப் போய் விடுவாள்." என்று. ஆனால் அவனுக்கு தைரியம் இருப்பதில்லை. "என்ன வென்று சொல்வது? எனக்கு என்ன தகுதி இருக்கிறது? ஒரு வேலை இல்லை. சம்பாத்தியம் இல்லை. அப்பாவுக்கே பாரமா இருக்கிறேன். என்ன தைரியத்தில் அவளைக் கேட்பது? அவள் தான் என்னைப் போல் ஒருவனுக்கு சம்மதம் சொல்வாள்?" என்று சமாதானம் சொல்வான். ஆனாலும் அவளைத் தொடர்வதும் ஏங்குவதும் நிற்பதில்லை. மேகலா ஒரு சாதாரண அழகுள்ள பெண் தான். அவள் ஹீரோயின் இல்லை. படத்தில் அவள் செய்வதெல்லாம் ரோடில் அடிக்கடி நடந்து போவது தான். இவன் தொடர்வதை தன் பாட்டுக்கு தன் காரியத்தில் இருக்கும் அவள் அறிவாளா என்பது கூட படத்தில் சொல்லப் படுவதில்லை. எல்லாருடைய குடும்பத்திலும் உள்ள சிக்கல்கள் தொடர்கின்றன. ஒரே ஒருவனுக்கு மாத்திரம் குவஹாத்தியில் வேலை கிடைக்கவே அவன் போய்விடுகிறான். மானவுக்கு வீட்டில் நெருக்கடி முற்றுகிறது. அப்பா உடம்பு க்ஷ£ணத்தில் வீட்டிலேயே நடமாட்டம் குறைந்து கிடக்கிறார். மானவ் எப்போதும் போல் ஊர் சுற்றிக்கொண்டு இரவில் வெகுநேரம் கழித்து வீடு வருகிறான். அம்மா திட்டுகிறாள். ஒரு நாள் மானவ்வின் தங்கை ஷெ·பாலி மானவ்வின் படுக்கையை வெயிலில் உலரப் போடு வதற்காக எடுத்து உதறும் போது படுக்கையின் அடியில் கட்டுக் கட்டான நோட்டுகள். அலறிக் கொண்டு பெற்றோரிடம் சொல்கிறாள். எல்லோருக்கும் ஒரே அதிர்ச்சி. மானவ் வீட்டுக்கு வருகிறான். இதெல்லாம் என்ன என்று அம்மா கேட்கிறாள். மானவ் பதில் ஒன்றும் சொல்லாது தனது அறைக்குச் செல்கிறான். வீட்டில் ஒரே பயங்கர அமைதி. ஒவ்வொத்தரும் ஒவ்வொரு மூலையில் சுருண்டு கிடக்கிறார்கள். ஷெ·பாலி கூட மானவ்விடம் பேசவில்லை.


source: wikipedia

text: இரவீந்தரநாத் தாகூர் (Rabindranath Tagore) வங்காள மொழி: রবীন্দ্রনাথ ঠাকুর, மே 7, 1861- ஆகஸ்ட் 7, 1941) புகழ் பெற்ற வங்காள பல்துறையறிஞர் ஆவார். 19-ஆம் நூற்றாண்டின் இறுதியிலும் 20 ஆம் நூற்றாண்டின் துவக்கத்திலும் இவர் வங்காள இலக்கியம் மற்றும் இசை வடிவத்தில் பெரும் மாற்றங்களைக் கொண்டு வந்தார். மேலும் இந்தியக் கலைகளிலும் மாற்றங்களைக் கொண்டு வந்தார். இவர் கீதாஞ்சலி எனும் கவிதைத் தொகுப்பின் ஆசிரியர் ஆவார். இந்த கவிதைத் தொகுப்பிற்காக இவர் 1913-ல் இலக்கியத்திற்கான நோபல் பரிசினைப் பெற்றார். இலக்கியத்திற்கான நோபல் பரிசு பெற்ற முதல் ஆசியர் இவரேயாவார். மேலும் ஐரோப்பியர் அல்லாத ஒருவர் இந்த விருதைப் பெறுவதும் இதுவே முதல் முறையாகும். தாகூரின் படைப்புகள் ஆன்மீகத்தை அடிப்படையாகக் கொண்டதாக இருந்தது. இருந்த போதிலும் இவரின் படைப்புகளில் இருந்த நேர்த்தியான உரைநடையும், கவிதையின் மாயத் தன்மையும் வங்காளத்திற்கு மட்டுமல்லாது அனைத்துத் தரப்பிற்கும் பொருந்தக் கூடியதாக இருந்தது.சில நேரங்களில் இவர் வங்காளக் கவி எனவும் அறியப்படுகிறார். இந்தியாவின் தேசியகீதமான ஜன கண மன என்ற பாடலை இயற்றியவரும் இவரேயாவார். இவருடைய மற்றொரு பாடல் அமர் சோனார் பங்களா வங்காளதேசத்தின் தேசிய கீதமாக ஏற்றுக்கொள்ளப்பட்டது. இவரது நூல்களில் சிலவற்றை த. நா. குமாரசாமி தமிழில் மொழிபெயர்த்துள்ளார். கொல்கத்தாவைச் சேர்ந்த வங்காளப் பிராமணரான இவர் ஜெஸ்சூரைச் சேர்ந்த ஜமீந்தார் மரபைச் சேர்ந்தவர் ஆவார். தனது எட்டாவது வயதிலேயே கவிதைகளை எழுதத் தொடங்கினார். பதினாறாவது வயதில் இவரது முதலாவது கவிதைத் தொகுதியை பானுசிங்கோ (சூரிய சிங்கம்) என்னும் புனைபெயரில் வெளியிட்டார். 1877 ஆம் ஆண்டில் இவரது முதல் சிறுகதையும், நாடகமும் இவரது பெயரிலேயே வெளிவந்தன. தாகூர் பிரித்தானிய அரசை எதிர்த்து நாட்டின் விடுதலையை ஆதரித்தார். இவர் தனது போர்க்குணத்தை, போராட்டத்தை ஓவியங்களின் மூலமாகவும், கேலிச் சித்திரங்களின் மூலமாகவும், எழுத்துகள் மற்றும் இரண்டாயிரம் பாடல்களின் மூலமாகவும் வெளிப்படுத்தினார். மேலும் இவர் விசுவபாரதி பல்கலைக்கழகத்தையும் நிறுவினார்.. தாகூர் வங்காளக் கலையில் கடுமையான செந்நெறி வடிவங்களை மறு ஆக்கம் செய்து புதுமைகளைப் புகுத்தினார். இவரது புதினங்கள், கதைகள், பாடல்கள், கட்டுரைகள் போன்றவை அரசியல் மற்றும் மக்களின் வாழ்வியலைத் தழுவியிருந்தன. கீதாஞ்சலி, கோரா, காரே பைரே ஆகியவை இவரது பிரபலமான படைப்புகள் ஆகும். இவரது பாடல்கள், சிறுகதைகள், புதினங்கள் ஆகியவை அவற்றின் கற்பனைத்திறன், மொழிநடைக்காகவும், இயல்புத்தன்மைக்காகவும் ,சமத்துவத்திற்காகவும் பெரிதும் புகழ் பெற்றன. சில தடை செய்யப்பட்டன. இந்தியாவில் ஜன கண மன மற்றும் வங்காளதேசத்தில் அமர் சோனர் பங்களா ஆகிய இவரின் படைப்புகள் இரண்டு நாடுகளில் தேசிய கீதமாக ஏற்றுக்கொள்ளப்பட்டுள்ளன. தொடக்க காலம் (1861-1901) இரவீந்திரநாத் தாகூர், தேவேந்திரநாத் தாகூர், சாரதா தேவி தம்பதியினருக்கு 1861 ஆண்டு மே மாதம் 7 ஆம் நாள் (1861-05-09) கொல்கத்தாவிலுள்ள ஜோராசாங்கோ மாளிகையில் பிறந்தார். இவரின் பெற்றோருக்கு பிறந்து உயிரோடு இருந்த பதின்மூன்று குழந்தைகளில் இவர் இளையவர் ஆவார். இவரின் தாய் இவர் குழந்தையாக இருந்தபோதே இறந்து விட்டார். இவரின் தந்தையும் வியாபார நோக்கில் அடிக்கடி வெளிநாடு சென்றதால் பெரும்பானமையான நேரங்களில் பணியாளர்களாலேயே வளர்க்கப்பட்டார். வங்காள மறுமலர்ச்சியில் இவரின் குடும்பம் பெரும் பங்காற்றியது. இவரின் குடும்பம் இலக்கிய நாளிதழ் வெளியீட்டு நிறுவனம் மற்றும் திரையரங்கம் போன்றவற்றை நடத்தி வந்தனர். அங்கு தொடர்ச்சியாக வங்காளம் மற்றும் நவீனத்துவ மரபார்ந்த பாடல்கள் பாடப்பட்டன. தாகூரின் தந்தை தொழில்முறை துருபாத் இசைக் கலைஞர்களை தங்களது இல்லத்திற்கு அழைத்து வந்து தங்களது குழந்தைகளுக்கு இந்திய இசைகளை கற்றுத்தந்தார். தாகூரின் மூத்த சகோதரர் விஜேந்திரநாத் மெய்யியல் அறிஞர் மற்றும் கவிஞர் ஆவார். மற்றொரு சகோதரர் சத்யேந்திரநாத் முதல் இந்தியக் குடிமைப் பணியாளர் ஆவார். மற்ரொரு சகோதரான ஜோதிரிந்திரநாத் இசையமைப்பாளர், மற்றும் நாடக ஆசிரியர் ஆவார்.இவரின் சகோதரி சுவர்ணகுமாரி புதின எழுத்தாளர் ஆவார். ஜோதிரிந்திரநாத்தின் மனைவி காதம்பரி தேவி , தாகூரை விட வயதில் சற்று மூத்தவர் ஆவார். தாகூர் பள்ளியறைகளில் இருப்பதை விட பிரபுமனைகள் அல்லது தங்கள் குடும்பத்தினர் அதிகம் செல்லக்கூடிய போல்பூர் மற்றும் பானிஹாட்டிக்குச் செல்வதையே விரும்பினார். இவரின் சகோதரர் ஹேமேந்திரநாத் இவருக்கு கங்கை ஆற்றில் நீச்சல் கற்றுத் தருதல் அல்லது மலையேற்றம் , சீருடற்பயிற்சிகள், ஜூடோ , குத்துச்சண்டை ஆகியவற்றை கற்றுக்கொடுத்தார். தாகூர் , வரைதல், உடற்கூறியல், புவியியல், வரலாறு, இலக்கியம், கணிதம், சமஸ்கிருதம், ஆங்கிலம் போன்றவற்றையும் கற்றார். முறையான கல்வியில் இவருக்கு விருப்பம் இல்லை. இவர் பிரசிடென்சி கல்லூரியில் ஒருநாள் மட்டுமே கல்வி பயின்றார். உண்மையான கற்றல் என்பது சரியான விளக்கங்களை அளிப்பது ஆகாது: அது அறிவார்வத்தை ஏற்படுத்துவது என எண்ணினார். இவர் மனம் வங்காள மொழியிலும், சமஸ்கிருத மொழியிலும் இலயித்து நின்றது. இவரது பதினோராவது வயதில் இவருக்கு பூணூல் சடங்கு செய்யப்பட்டது. பின்னர், 14 பிப்ரவரி 1873 ஆம் ஆண்டு இவரது தகப்பனாருடன் கொல்கத்தாவை விட்டுப் புறப்பட்டுப் பல மாதங்கள் இந்தியாவின் இதர மாநிலங்களில் சுற்றுப் பயணம் மேற்கொண்டார். இவரது தந்தையாரின் சாந்திநிகேதன் தோட்டத்துக்கும் சென்றனர். பின்னர் இமயமலைப் பகுதியான டால்கூசிக்குச் செல்வதற்கு முன்னர் அம்ரித்சாரிலும் இவர்கள் தங்கினர். அங்கே அவர் பலருடைய வரலாறுகளை கற்றதுடன், வானியல், அறிவியல், சமசுகிருதம் ஆகிய பாடங்களைப் படித்தார். காளிதாசரின் கவிதைகளையும் கற்றார். ஷெலைதஹா: 1878-1901 தேபேந்திரநாத் தனது மகன் ஒரு பேரறிஞராக ஆக விரும்பியதால், தாகூர் 1878 இல் இங்கிலாந்தின் கிழக்கு சசெக்ஸில் உள்ள பிரைட்டனில் உள்ள ஒரு பொதுப் பள்ளியில் சேர்த்தார். மதீனா வில்லாஸில் உள்ள பிரைட்டன் மற்றும் ஹோவ் அருகே தாகூர் குடும்பத்திற்கு சொந்தமான ஒரு வீட்டில் அவர் பல மாதங்கள் தங்கியிருந்தார். ; 1877 ஆம் ஆண்டில் அவரது மருமகனும் மருமகளும் - தாகூரின் சகோதரர் சத்யேந்திரநாத்தின் பிள்ளைகளான சுரேன் மற்றும் இந்திரா தேவி, அவர்களுடன் வாழ தாகூரின் மைத்துனரான அவர்களது தாயுடன் சேர்ந்து அனுப்பப்பட்டனர். அவர் லண்டன் யுனிவர்சிட்டி கல்லூரியில் சட்டத்தைப் பயின்றார். ஆனால் மீண்டும் பள்ளியை விட்டு வெளியேறினார், அதற்கு பதிலாக ஷேக்ஸ்பியரின் நாடகங்களான கோரியலனஸ், மற்றும் ஆண்டனி மற்றும் கிளியோபாட்ரா மற்றும் தாமஸ் பிரவுனின் ரிலிஜியோ மெடிசி ஆகியவற்றைப் பற்றி சுயாதீனமாக ஆய்வு செய்தார் . உயிரோட்டமான ஆங்கிலம், ஐரிஷ் மற்றும் ஸ்காட்டிஷ் நாட்டுப்புற இசைக்குறிப்புகள் ஆகியன தாகூரைக் கவர்ந்தன.1880 ஆம் ஆண்டில் அவர் வங்காளம் திரும்பினார். வங்காளத்திற்குத் திரும்பிய பிறகு, தாகூர் தொடர்ந்து கவிதைகள், கதைகள் மற்றும் புதினங்களை வெளியிட்டார். இவை வங்காளத்தினுள் அதிக தாக்கத்தை ஏற்படுத்தின, ஆனால் தேசிய அளவில் அவை கவனத்தைப் பெறவில்லை. 1883 ஆம் ஆண்டில் டிசம்பர் 9ஆம் தேதி மிருனாலி தேவி என்னும் 10 வயதுப் பெண்ணை மணந்தார். அவர்களுக்கு ஐந்து குழந்தைகள் பிறந்தன. ஆனால் இரண்டு குழந்தைகள் வாலிபப் பருவம் அடையும் முன்பே இறந்து விட்டனர். 1890 ஆம் ஆண்டில் தாகூர் இன்றைய வங்காளதேசத்தின் பகுதியாக உள்ள சிலைடாகா என்னும் இடத்தில் இருந்த குடும்பத்தின் பெரிய பண்ணையை நிர்வாகம் செய்யத் தொடங்கினார். 1898 ஆம் ஆண்டில் இவரது மனைவியும் பிள்ளைகளும் அங்கு சென்று இவருடன் இணைந்து கொண்டனர். 1890 ஆம் ஆண்டில் இவரது பெயர் பெற்ற ஆக்கங்களில் ஒன்றான மானஸ்த் என்னும் கவிதையை வெளியிட்டார். 1895 ஆம் ஆண்டுக்குப் பிறகு இவர் வாழ்க்கையில் பேரும், புகழும், பட்டமும், இன்னலும், இகழ்ச்சியும் ஒரு சேரக் கலந்தன எனலாம். அக்காலத்திலிருந்த பாரத மக்களின் நிலைமையைக் கண்டு பாரத தேவியின் அருந்தவப் புதல்வராகிய இரவீந்திர நாதர் மனம் உளைந்து, தேசத் தொண்டில் இறங்கினார். நரேனும்(சுவாமி விவேகானந்தர்) தாகூரும் ரவீந்திரநாத் தாகூர், தான் இயற்றி மெட்டமைத்த பாடலை பாடும் முறையை நரேந்திரருக்குக் (சுவாமி விவேகானந்தர்) கற்பித்துள்ளார். தாகூரின் பாடல்களை பலவற்றை நரேந்திரர் பாடியுள்ளார். நரேந்திரர் தமது ’சங்கீத கல்பதரு’ என்ற இசை நூலில் ரவீந்திரநாத் தாகூரின் பாடல்களையும் தொகுத்துள்ளார். சாந்திநிகேதன் 1901ல் தாகூர் ஷிலைடஹாவிலிருந்து (Shilaidaha) சாந்திநிகேதனுக்குக் குடியேறினார். அங்கு அவர் ஒரு ஆசிரமத்தை நிறுவினார். அங்கு அவர் ஒரு பிரார்த்தனைக் கூடம், ஒரு பாடசாலை, நூலகம் ஆகியனவற்றை நிறுவி, மரங்கள் பலவற்றையும் நட்டு ஓர் அழகிய பூஞ்சோலையை உருவாக்கினார். இங்கே தாகூரின் மனைவியும் இரண்டு குழந்தைகளும் இறந்து போயினர். இவரது தந்தையாரும் 1905 ஆம் ஆண்டு சனவரி 19 ஆம் தேதி காலமானார். இதனைத் தொடர்ந்து தந்தையார் மூலமான சொத்துரிமை மூலம் இவருக்கு ஒவ்வொரு மாதமும் வருமானம் கிடைத்தது. திரிபுராவின் மகாராசாவிடம் இருந்தும் இவருக்கு ஒரு தொகை வருமானமாக வந்தது. அத்துடன், குடும்ப நகைகள், பூரியில் இருந்த கடற்கரையோர மாளிகை என்பவற்றை விற்றதன் மூலமும் இவர் வருமானம் பெற்றார். இது தவிர இவரது ஆக்கங்களுக்கான உரிமமாகவும் 2,000 ரூபாய் கிடைத்தது. இக் காலத்தில் இவரது ஆக்கங்கள் வங்காளத்திலும் பிற நாடுகளிலும் புகழ் பெற்றன. இவர் தனது நைவேத்ய (1901), கேயா (1906) போன்ற ஆக்கங்களையும் வெளியிட்டார். பயணம் 1878 மற்றும் 1932 க்கு இடையில், தாகூர் ஐந்து கண்டங்களில் முப்பதுக்கும் மேற்பட்ட நாடுகளுக்கு பயணம் செய்தார். 1912 ஆம் ஆண்டில், தனது படைப்புகளுடன் இங்கிலாது சென்றார். அங்கு அவரது படைப்புகள் மதபோதகர் மற்றும் காந்தியின் சீடரான சார்லஸ் எஃப் ஆண்ட்ரூஸ், ஐரிஷ் கவிஞர் வில்லியம் பட்லர் ஈட்ஸ், எஸ்ரா பவுண்ட், ராபர்ட் பாலங்கள், ஏற்நேச்ட் ரைஸ், தாமஸ் ச்டுர்ஜே மூர், மற்றும் பலரால் பாராட்டினைப் பெற்றது. கீதாஞ்சலியின் ஆங்கில மொழிபெயர்ப்பிற்கு யீட்ஸ் முன்னுரை எழுதினார்; ஆண்ட்ரூஸ் தாகூருடன் சாந்திநிகேதனில் சேர்ந்தார். நவம்பர் 1912 தாகூர் அவர்கள் அமெரிக்காவில் சுற்றுப் பயணத்தை மேற்கொண்டனர் , மேலும் அவர் அமெரிக்கா மற்றும் இலண்டன் ஆகிய நாடுகளுக்குச் சென்றார். மே 1916 முதல் ஏப்ரல் 1917 வரை ஜப்பான் மற்றும் அமெரிக்காவில் விரிவுரை செய்தார். அவர் தேசியவாதத்தை கண்டித்தார். "இந்தியாவில் தேசியவாதம்" என்ற அவரது கட்டுரை பாராட்டப்பட்டது; இது ரோமெய்ன் ரோலண்ட் மற்றும் பிற சமாதானவாதிகளால் போற்றப்பட்டது. அருங்காட்சியகம் இந்தியாவின் கொல்கத்தாவின் ஜோரசங்கோ தாக்கூர் பாரியில் உள்ள ரவீந்திர பாரதி அருங்காட்சியகம் தாகூர் நினைவு மியூசியம், மணிக்கு சிலைதஹா குதிபடி, சிலைதஹா, வங்காளம் ஷசாத்பூர் ரவீந்திர நினைவு அருங்காட்சியகம், வங்காளம் இந்தியாவின் சாந்திநிகேதனில் உள்ள ரவீந்திர பவன் அருங்காட்சியகம் இந்தியாவின் கலிம்பொங்கிற்கு அருகிலுள்ள முங்பூவில் ரவீந்திர அருங்காட்சியகம் பிதாவோ ரவீந்திர நினைவு வளாகம், குல்னா வங்காளம் ரவீந்திர காம்ப்ளக்ஸ், டக்கின்திஹி கிராமம், குல்னா, வங்காளம் நோபல் பரிசு 1913 ஆம் ஆண்டில், இவரது கீதாஞ்சலி இலக்கியப் படைப்புகளுக்காக, இலக்கியத்திற்கான நோபல் பரிசை வென்றார். இவரது புகழ் பெற்ற கோரா புதினம தமிழ் மொழியிலும் மொழிபெயர்க்கப்பட்டுள்ளது. 1915 ஆம் ஆண்டில், பிரித்தானிய அரசாங்கம் தாகூருக்கு (Knighthood) செவ்வீரர் (சர், knight) பட்டம் வழங்கி அவரை கௌரவித்தது. 1921 ஆம் ஆண்டு சாந்தினிகேதனுக்கு அருகில் உள்ள சுருல் என்ற கிராமத்தில் ஸ்ரீநிகேதன் (Abode of Peace) என்ற நிறுவனத்தை ஆரம்பித்தார். 1905 ஆம் ஆண்டில் "வங்காளத்தைப் பிரிப்போம்" என்று அரசாங்கம் தீர்மானிக்க வங்காளம் முழுவதும் கொதித்தெழுந்தது. இரவீந்திர தாகூரும் "அடிமைத்தனம் ஒழிக" என கர்ஜித்து எழுந்தார்; எண்ணிறந்த கூட்டங்களில் இடியென வெகுண்டு பேசினார். இவர் செய்த பிரசாரங்களில் உள்ள வீராவேசமும், தேசாபிமானமும், தன் நாட்டு மக்களிடத்தில் உள்ள தயையும் வேறெந்த மொழியிலும் நான் கண்டதில்லை" என்று இ.ஜே. தாம்சன் என்னும் ஆங்கிலேயர் புகழ்ந்துரைத்தார். இக்காலத்தில் தான் இரவீந்திர நாதர், தம் நாட்டு மக்களிடமிருந்த வறுமையையும், அவர்கள் மிகவும் தாழ்ந்த நிலைக்கு தள்ளப் பட்டிருப்பதையும், அடிமைகள் போல் நடத்தப்படுவதையும் கண்டு மனம் வெகுண்டார். கல்வி அறிவே இல்லாதோர் எண்ணிறந்தவர். மூட நம்பிக்கையும், குறுகிய நோக்கமும், சுயநலமும், சிறு மனமும் எங்கும் திகழ்வதைக் கண்டார். "இந்திய மக்களுக்கு இக்கதியும் வந்ததோ!" என்று துன்பத்தில் ஆழ்ந்தார். தங்களிடமிருந்த இப்பெருங்குறைகளை நீக்கினாலன்றி இவர்களால் அடையத் தக்கது ஒன்றுமே இல்லை என்று முடிவு செய்தார். இனி இங்கு இருப்பதில் பயனில்லை என்று தேசிய இயக்கங்கள் யாவற்றிலுமிருந்து திடீரென்று விலகினார். 1919 ஆம் ஆண்டில் பஞ்சாபிலுள்ள அம்ரித்சரசில் நடந்த கோர சம்பவத்தைக் கேட்டதும் இரவீந்திர நாதர், தமக்கு ஆங்கிலேயர் அளித்த "ஸர்" பட்டத்தைத் துறந்ததுடன், உள்ளன்பில்லாத வெளி நடப்பில் தமக்குப் பற்றில்லை என்பதையும் புலப்படுத்தி செவி தைக்கும்படி சுடுசொல் பகர்ந்தார். 1930 ஆம் ஆண்டு ஜூன் மாதம் எச். ஜி. வெல்ஸ் அவர்களும் தாகூரும் ஜெனீவாவில் சந்தித்தனர். அன்று அவர்கள் பல விஷயங்கள் பற்றி உரையாடினார்கள். ஜூலை 14 1930 அன்று மருத்துவர் மென்டெல் என்னும் நண்பர் மூலம் பிரசித்திபெற்ற நோபல் பரிசு பெற்ற விஞ்ஞானி ஐன்ஸ்டீனை அவர் இல்லத்தில் சந்தித்து உரையாடினார். இதன் பிறகு ஐன்ஸ்டீன் தாகூருடைய இல்லத்திற்கு வந்து அவருடன் உரையாடினார். இரவீந்திரர் தனது 8 வயதில் கவிதைகள் எழுத ஆரம்பித்தார் அவைகளை பானுஷங்கோ (sun lion) என்ற புனைப்பெயரில் 1877 ஆம் ஆண்டில் வெளியிட்டார். 16வது வயதில் சிறு கதைகளும், நாடகங்களும் எழுத ஆரம்பித்தார். தன்னுடைய 20 ஆவது வயதில் தன்னுடைய முதல் நாடகத்தை, "வால்மீகி பிரபிதா" (The Genius of Valmiki) எழுதினார். அவருடைய 60 வயதில் ஓவியங்களை வரையவும், வண்ணங்களை தீட்டவும் ஆரம்பித்தார். தெற்கு பிரான்ஸில் சந்தித்த ஒரு கலைஞரின் ஊக்குவிப்பினால் தன்னுடைய படைப்புகளை வைத்துப் பொருட்காட்சி நடத்தினார். 1878 ஆம் ஆண்டு முதல் 1932 ஆம் ஆண்டு முடியும் வரை இரவீந்திரர் ஐந்து கண்டங்களில் முப்பத்தொன்று நாடுகளுக்கு சென்றுவந்தார். எழுத்தாளாராக, அநேக புத்தகங்கள் எழுதியுள்ளார். முதலில் தன் தாய் மொழியான வங்காளத்தில் தான் எழுதினார். அவருடைய கீதாஞ்சலிக்குக் கிடைத்த வரவேற்பை பார்த்ததும், தான் எற்கனவே வங்காளியில் எழுதியதை ஆங்கிலத்தில் மொழிபெயர்த்தார். 2000த்திற்கும் மேலாகப் பாடல்கள் எழுதி சில பாடல்களுக்கு அவர் இசையும் அமைத்துள்ளார். அவர் எழுதிய பல பாடல்களில் ஒரு பாடல் இந்தியாவின் தேசீய கீதமாகவும், இன்னொரு பாடல் வங்க தேசத்தின் தேசீய கீதமாகவும், உருவெடுத்தன. பயணங்கள் 1878 ஆம் ஆண்டு மற்றும் 1932 ஆம் ஆண்டுகளுக்கு இடையில் தாகூர் ஐந்து கண்டங்களில் உள்ள முப்பதுக்கும் மேற்பட்ட நாடுகளுக்குச் சென்றுள்ளார். இவற்றுள் பல பயணங்கள் இவரது ஆக்கங்களை இந்தியர் அல்லாதவர்களுக்கு அறிமுகப் படுத்துவதிலும், இவரது அரசியல் எண்ணங்களைப் பரப்புவதற்கும் முக்கிய பங்காற்றின. 1912 ஆம் ஆண்டில் தன்னுடைய ஆக்கங்கள் சிலவற்றின் மொழி பெயர்ப்புகளோடு தாகூர் இங்கிலாந்துக்குச் சென்றார். அங்கே இவரது ஆக்கங்கள் சார்லசு எப். ஆன்ட்ரூசு, ஆங்கில-ஐரியக் கவிஞரான வில்லியம் பட்லர் யீட்சு, எசுரா பவுண்ட், ராபர்ட் பிரிட்ஜசு, ஏர்னஸ்ட் ரைசு, தாமசு இசுட்டர்சு மூர் மற்றும் பலரைக் கவர்ந்தன. யீட்சு கீதாஞ்சலியின் ஆங்கில மொழிபெயர்ப்புக்கான முகவுரையை எழுதினார். ஆன்ட்ரூசு சாந்திநிகேதனில் இணைந்துகொண்டார். 1910 ஆம் ஆண்டு நவம்பர் 10 ஆம் தேதி தாகூர் ஐக்கிய அமெரிக்காவிலும் ஐக்கிய இராச்சியத்திலும் பயணம் மேற்கொண்டார். ஐக்கிய இராச்சியத்தில் அவர் இசுட்டபோர்ட்சயரில் உள்ள பட்டர்ட்டன் என்னும் இடத்தில் ஆன்ட்ரூசின் மதபோதகர்களான நண்பர்களுடன் தங்கினார். 1916 ஆம் ஆண்டு ஏப்ரல் மாதம் 3 ஆம் தேதியில் இருந்து 1917 ஆம் ஆண்டு ஏப்ரல் மாதம் வரை விரிவுரைகள் வழங்குவதற்காக ஜப்பானிலும் அமெரிக்காவிலும் பயணம் செய்தார். இந்தியாவுக்குத் திரும்பிய சில காலத்தின்பின், 63 வயதான தாகூர் பெரு நாட்டு அரசாங்கம் விடுத்த அழைப்பை ஏற்று அந்நாட்டுக்குச் சென்றார். அவர் அங்கிருந்து மெக்சிக்கோவுக்கும் சென்றார் இரு நாட்டு அரசுகளும் இவரது வருகையின் நினைவாக சாந்திநிகேதனில் இருந்த பள்ளிக்கு 100,000 அமெரிக்க டாலர்களை வழங்கின. ஆர்சென்டீனாவில் உள்ள புவனசு அயர்சுக்கு வந்த தாகூர் ஒரு கிழமையின் பின் நோய்வாய்ப்பட்டார். அதனால் அங்கு சில காலம் தங்கிய பின் அவர் சனவரி 1925 ஆம் ஆண்டில் இந்தியாவுக்குத் திரும்பினார். 1926 ஆம் ஆண்டு மே 30 ஆம் தேதி தாகூர் இத்தாலியில் உள்ள நேப்பிள்சை அடைந்தார். அடுத்த நாள் அவர் ரோம் நகரில் பெனிட்டோ முசோலினியைச் சந்தித்தார். 1926 ஆம் ஆண்டு யூலை 20 ஆம் தேதி தாகூர் முசோலினியைக் கண்டித்ததுடன் அவர்களுடைய உறவு முறிந்துபோனது. 1927 ஆம் ஆண்டு யூலை 14 ஆம் தேதி தாகூரும் அவரது தோழர்கள் இருவரும் தென்கிழக்கு ஆசியாவில் பயணத்தைத் தொடங்கினர். அவர்கள், பாலி, ஜாவா, கோலாலம்பூர், மலாக்கா, பீனாங்கு, சியாம், சிங்கப்பூர் ஆகிய இடங்களுக்குச் சென்றனர். தாகூரின் இந்தப் பயணங்கள் குறித்த தகவல்களை யாத்ரி என்னும் நூல்-தொகுப்பில் காணலாம். இவரது பெயரிடப்பட்ட கல்வி நிறுவனங்கள் ரவீந்திர பாரதி பல்கலைக்கழகம், கொல்கத்தா, இந்தியா. ரவீந்திர பல்கலைக்கழகம், சஹாஜ்பூர், ஷிராஜ்கஞ்ச், பங்களாதேஷ். ரவீந்திரநாத் தாகூர் பல்கலைக்கழகம், ஹோஜாய், அசாம், இந்தியா ரவீந்திர மைத்ரீ பல்கலைக்கழகம், கோர்ட்பாரா, குஸ்டியா, பங்களாதேஷ். பிஷ்வகாபி ரவீந்திரநாத் தாகூர் ஹால், ஜஹாங்கிர்நகர் பல்கலைக்கழகம், பங்களாதேஷ் ரவீந்திர நஸ்ருல் கலை கட்டிடம், கலை பீடம், இஸ்லாமிய பல்கலைக்கழகம், பங்களாதேஷ் ரவீந்திர நூலகம் (மத்திய), அசாம் பல்கலைக்கழகம், இந்தியா ரவீந்திர ஸ்ரீஜோங்கலா பல்கலைக்கழகம், கெரானிகஞ்ச், டாக்கா, பங்களாதேஷ் இறப்பு 1920 முதல் 1936 வரை ஒரே ஒரு ஆண்டுதான் அவர் சாந்திநிகேதனில் ஓய்வாக இருக்க முடிந்தது. இடைக்காலத்தில் அவர் பாரத நாடு முழுவதும் பயணம் மேற்கொண்டார். சீனா, சப்பான், இத்தாலி, நார்வே, அமெரிக்கா முதலிய நாடுகளுக்குச் சென்று விசுவபாரதிக்கு நன்கொடை திரட்டினார். அவர் உடல் பலவீனம் அடையும் வரை விசுவபாரதிக்கு நன்கொடை திரட்டினார். அவரின் கனவுகள் ஒவ்வொன்றாக பலித்து வந்தன, விசுவபாரதி வளர்ந்து வந்தது. 1940ஆம் ஆண்டு இங்கிலாந்து நாட்டின் ஆக்ஸ்போர்டு பல்கலைகழகம் சாந்திநிகேதனுக்கே வந்து அவருக்கு டாக்டர் ஆப் லிட்ரேச்சர் என்ற விருது வழங்கியது. அவரின் 80வது பிறந்த நாள் விழா 1941ல் சாந்திநிகேதனில் கொண்டாடப்பட்டது. அந்த நாட்களில் அவரது உடல் மேலும் பலவீனம் அடைந்திருந்தது. கல்கத்தாவில் உள்ள ஒரு மருத்துவமனையில் தீவிர சிகிச்சை நடைபெற்றது. எனினும் சிகிச்சை பலனின்றி 7 ஆம் தேதி ஆகஸ்ட் திங்களில் அவரது உயிர் உடலைப் பிரிந்தது. வெளி இணைப்புகள் Works of Rabindranath Tagore குட்டென்பர்க் திட்டத்தில் ரவீந்திரநாத் தாகூரின் ஆங்கில படைப்புகள் கூகிள் நிகழ்படத்தில் இரவீந்திரநாத் தாகூர் பற்றிய விவரணப்படம் இரவீந்திரநாத் தாகூர் இந்தியக் கல்விச் சூழலுக்காகக் கனவு கண்டவர் குறிப்புகள் மேற்கோள்கள் 2. https://www.vikatan.com/news/coverstory/124356-remembrance-of-rabindranath-tagore.html இந்தியக் கவிஞர்கள் நோபல் இலக்கியப் பரிசு பெற்றவர்கள் நோபல் பரிசு பெற்ற இந்தியர்கள் 1861 பிறப்புகள் 1941 இறப்புகள் மேற்கு வங்காள நபர்கள் வங்காள மக்கள் கொல்கத்தா எழுத்தாளர்கள்


சம்பள உயர்வு கேட்டு போராட்டத்தில் குதித்த ஸ்விக்கி ஊழியர்கள் | Swiggy services disrupted in parts of Chennai as delivery execs protest over salary சம்பள உயர்வு கேட்டு போராட்டத்தில் குதித்த ஸ்விக்கி ஊழியர்கள் Newstm Desk | Last Modified : 06 Dec, 2018 11:37 am சம்பள உயர்வு உள்ளிட்ட கோரிக்கைகளை முன்னிறுத்தி பிரபல ஆன்லைன் உணவு டெலிவரி நிறுவனமான ஸ்விக்கியின் ஊழியர்கள் சென்னையில் போராட்டத்தில் ஈடுபட்டுள்ளனர். நின்று பேசக்கூட நேரம் இல்லாத சூழ்நிலையில் பணியாற்றி வரும் நமக்கு, வேண்டிய உணவு நம்மை தேடி வரும் வகையில் ஆன்லைனில் உணவு ஆர்டர் செய்து பெறும் வகையில் பல நிறுவனங்கள் சந்தைக்கு வந்துவிட்டன. இதில் ஸ்விக்கி தற்போது முதலிடத்தை பெற்றுள்ளது. இந்தியாவில், மொத்தம் 45 நகரங்களில் 45,000 உணவகங்களுடன் இணைந்து செயல்படும் ஸ்விக்கியில், தற்போது டெலிவரி செய்யும் பணியில் மட்டும் ஒரு லட்சம் பேர் ஈடுபட்டுள்ளனர். சென்னை போன்ற பெருநகரங்களில் ஸ்விக்கியின் வளர்ச்சி பெருமளவில் உள்ளது. இந்நிலையில் சென்னை ஸ்விக்கியில் வேலை செய்யும் டெலிவரி ஊழியர்கள் திடீர் போராட்டத்தில் குதித்துள்ளனர். சம்பள உயர்வு உள்ளிட்ட சில முக்கிய கோரிகைகளை வலியுறுத்தி, சென்னையில் கடந்த இரண்டு நாட்களாக அவர்கள் போராட்டம் நடத்தி வருகின்றனர். ஸ்விக்கியில் வேலை செய்பவர்களுக்குத் தாங்கள் ஏற்றுக்கொள்ளும் ஆர்டர்களைப் பொறுத்தே சம்பளம் வழங்கப்படுவதாகக் கூறப்படுகிறது. சம்பளத்தை அதிகரிக்க வேண்டும், ஊக்கத் தொகையை வெளிப்படையாக மாற்றியமைக்க வேண்டும், இரவில் டெலிவரி செய்யும்போது போலீஸ் கெடுபிடிகள் அதிகம் இருப்பதாகவும், அது தொடர்பாக காவல் துறையினரிடம், ஸ்விக்கி நிர்வாகம் ஆலோசனை நடத்த வேண்டும் என்பன போன்ற கோரிக்கைகளை வலியுறுத்தி போராட்டம் நடத்தி வருகின்றனர். இவர்களின் போராட்டத்தால் உணவு டெலிவரி செய்வதில் சிக்கல் ஏற்பட்டுள்ளது. மேலும் இந்த போராட்டத்தை பெருமளவில் நடத்த உள்ளதாகவும் அவர்கள் தெரிவித்துள்ளனர். புதுச்சேரி நியமன எம்.எல்.ஏக்கள் நியமனம் செல்லும்: உச்ச நீதிமன்றம் ஒட்டுமொத்த விவசாயிகளுக்கு இழப்பு: நெல் ஜெயராமனுக்கு அஞ்சலி செலுத்திய ஸ்டாலின் Swiggy protest ஸ்விக்கி ஊழியர்கள் ஸ்விக்கி போராட்டம்


source: CulturaX

text: பைபிள் கூறும் வரலாறு : 27 தானியேல் – THE WORD Posted on 5 Oct 2019 28 May 2019 by சேவியர் தானியேல் பாபிலோனில் இறைவனுக்கு சாட்சியான ஒரு வாழ்க்கையை வாழ்கிறார், அங்குள்ள மக்களையும் இறைவனின் அருஞ்செயல்களைக் காண வைக்கிறார். மக்கள் இறைவனை நாடி வர காரணமாகிறார் என்பது இந்த நூலின் ஒரு வரிச் செய்தி எனலாம். கிமு 605, 606 களில் தானியேல் பாபிலோனுக்கு கொண்டு வரப்படுகிறார். அரசவையில் வேலை பார்க்கும் வாய்ப்பு கிடைக்கிறது. அவரும் அவருடைய மூன்று நண்பர்களும் அங்கே பணியாற்றுகிறார்கள். அவர்களுக்கு பாபிலோனிய பெயர்கள் வழங்கப்படுகின்றன. பெயர்களை மாற்றிக் கொண்டாலும் இறைவனை மாற்றிக் கொள்ளவில்லை அவர்கள். இறைவன் தந்த கட்டளைகளைக் கடைபிடித்து வாழ்கின்றனர். ஒரு நிகழ்வில் மன்னன் நெபுகத்நேசர் ஒரு கனவு காண்கிறார். பொதுவாக கனவுக்கு விளக்கம் கேட்கத் தான் அறிஞர்களை அழைப்பார்கள். இங்கே கொஞ்சம் வித்தியாசமாக மன்னன் ஒரு கட்டளை இடுகிறார். அறிஞர்கள் மன்னர் கண்ட கனவையும் சொல்ல வேண்டும், அதன் பலனையும் சொல்ல வேன்டும். யாராலும் விடுவிக்க முடியாத இந்தப் புதிரை தானியேல் விடுவித்தார். கனவையும் சொல்லி அதன் பலனையும் அவர் விளக்கினார். அந்தக் கனவு கடவுளால் நெபுகத்நேசருக்கு விடுக்கப்பட்ட ஒரு எச்சரிக்கை. அரசுகளை அமைப்பதும், கலைப்பதும் என்னால் ஆகும் என்பதை இறைவன் இந்த கனவின் மூலம் மன்னருக்குப் புரிய வைக்கிறார். இன்னொரு நிகழ்வில், மன்னன் தன்னுடைய பொற்சிலை ஒன்றை வடிக்கிறான். அது 90 அடி உயரமும், ஒன்பது அடி அகலமும் உடையது. அதை மக்கள் எல்லோரும் வணங்க வேண்டும் என்பது அரச கட்டளை. எல்லோரும் கட்டளைகளுக்குக் கட்டுப்படுகிறார்கள். ஆனால் தானியேலின் நண்பர்கள் "சாத்ராக்கு, மேசாக்கு, ஆபேத்நெகோ" ஆகியோர் மன்னனை வணங்காமல் கடவுளை மட்டுமே வணங்குகின்றனர். அதனால் கோபமுற்ற மன்னன் அவர்களுக்கு ஒரு கடைசி வாய்ப்பை வழங்குகிறார். அவர்களோ அதை ஏற்றுக் கொள்ளவில்லை. கனவின் படி மன்னனே அந்த மரம். மன்னன் வீழ்வான். ஏழு ஆண்டுகள் அவன் விலங்கைப் போல அலைவான். புல் தின்று, பனியில் நனைந்து ஒரு மனநலம் பாதிக்கப்பட்டவனாய் வாழ்வான். ஏழு ஆண்டுகளுக்குப் பின் மீண்டும் அரசு அவனுக்குக் கிடைக்கும். தானியேலின் விளக்கத்தின் படியே அனைத்தும் நடந்தன. இன்னொரு முக்கியமான நிகழ்வில் மன்னனை வழிபட மறுத்த தானியேல் சிங்கத்தின் குகையில் வீசப்படுகிறார். அப்போது மன்னனாய் இருந்தவர் தாரியு. தானியேலின் வயது 90 ! தானியேல் சிங்கத்தின் குகைக்குள் அமைதியாய் துயில்கிறார் சிங்கங்கள் அவரை எதுவும் செய்யவில்லை. மறுநாள் எல்லோரும் வியப்படைகின்றனர். தானியேலின் மீது குற்றம் சாட்டப்பட்டவர்கள் அப்போது குகையில் எறியப்படுகின்றனர். தரையை அடையும் முன் சிங்கங்கள் அவர்களைக் கவ்விக் கிழிக்கின்றன ! இரண்டாம் பாகமான ஏழு முதல் 12 வரையிலான அதிகாரங்கள் கொஞ்சம் கடினமான குறியீடுகளால் ஆனது. அவை மிகப்பெரிய இறையியல் சிந்தனைகளும், துல்லியமான எதிர்கால தீர்க்கத்தரிசனங்களும் அடங்கியது.


source: fineweb

text: நிகழ்ச்சியை நடத்துபவர் அஸ்வதன். நிகழ்ச்சிக்கு நடுவில் எதாவது புதுப்புது விசயங்களைச் சொல்வார். அவருடைய நிகழ்ச்சியை வாழ்த்தி நான் என்குரலில் ஒரு வாழ்த்து செய்தியையும் (பீ ஃகேர்புல்)அனுப்பி இருந்தேன். அதனை நிகழ்ச்சிக்கு நடுவில் ஒலிபரப்பி இருக்கிறார் . நன்றி அஸ்வதன். -------------------- நாங்கள் சின்னவயசா இருக்கும்போது நொறுக்குத்தீனிய “என்னமாச்சும்” ந்னு சொல்வோம். என்னமாச்சும் இருக்காம்மா? பிஸ்கட் இருக்கு , முறுக்கு இருக்கு, நெய்யுருண்டை இருக்குன்னு அம்மா சொல்வாங்க.. அதனால் நொறுக்குத்தீனிக்கு எங்க வீட்டில என்னமாச்சும்ன்னே ஆகி இருக்கலாம் என்று நினைக்கிறேன். மகன் வழக்கமாக பள்ளியிலிருந்து வரும்போதே கடைக்கு போகலாம் போகலாம் என்று நச்சரிப்பான். போனால் குர்க்குரே , லேஸ் , அங்கிள் சிப்ஸ் அல்லது ஃபன் ஃப்லிப்ஸ் இப்படி எதயாவது வாங்குவேன் என்று அடம்பிடிப்பான். குர்க்குரே சாப்பிடாதீர்கள் அதில் ப்ளாஸ்டிக் இருக்கிறது. லேஸ் சாப்பிடாதீர்கள் அதில் கேன்சர் வரவழைக்கும் பொருள் இருக்கிறது என்று நம் நலம்விரும்பிகள் அனுப்பிய மெயில்கள் ஏற்படுத்திய திகில் வேறு. ஃபன் ஃப்லிப்ஸ் போன்றவை உண்மையில் அரிசி வச்சி அப்படி பொரி மாதிரி தக்கையாக எப்படித்தான் செய்வார்களோ? ஒரு பயத்தோடுதான் வாங்கித்தருவேன். சிறிது நாட்களாக கடையில் ஹிப்போ என்ற ஒரு பெரிய கருப்பு ஹிப்போ நம்மைப் பார்த்தபடியே நிற்பதைப் பார்த்துவிட்டு கண்டும் காணாமல் வந்துகொண்டிருந்தேன். அதன் மேலட்டையில் இருந்த நீள்வட்ட வடிவ அந்த மன்ச்சீஸ் (backed munchies) என்றால் என்ன என்று தெரியவில்லையே என்று ஒரு ஆர்வத்தில் இத்தாலியன் பிசா வகையில் ஒன்றை வாங்கிவந்தேன். ஹிப்போ பார்லேயின் புது தயாரிப்பாம். மற்றவங்க மாதிரி இல்லை நாங்க.. ஆமாம் சும்மா என்ன உருளைகிழங்கும் , வறுத்ததும் , பொறிச்சதும் சாப்பிட்டுக்கிட்டு... ஹிப்போ கேர்ஸ் (cares) அதுவும் இந்த சூப்பர் ஹீரோஸ் மற்றும் உலகத்தலைவர்கள் எல்லாம் எதெதெற்கோ போராடுகிறார்கள் . பசிக்கு எதிரா போராடலயாம். அதனால் தான் ஹிப்போ இந்த ப்ரச்சனையை தன் கையில் எடுத்துக்கிட்டு அடுக்களைக்குள் புகுந்து விட்டதாம் பசியா இருக்கும் போது நீங்க வறுத்தது பொறிச்சத சாப்பிட்டு என்னடா இதைப்போய் சாப்பிடுகிறோமே என்றெல்லாம் குற்ற உணர்ச்சியில் வாடவேண்டாமாம். இது ரொட்டித்துண்டுகளை (wheat bread crumbs) (bake) செய்து தயாரிக்கப்படுகிறது. ”ஹிப்போவை கையோடு வைத்துக்கொண்டால் நீங்கள் பசியோடு வேலை செய்யவேண்டியதில்லை. பசியோடு இருக்கிறவன் மகிழ்ச்சியா இருப்பதில்லை. பசியோடு இருப்பவன் அதிகம் சண்டைபோடுவான். அதனால் ஹிப்போ ட்ரை’ந்னு எக்கச்சக்கமா ஹிப்போ மேலட்டையில் அறிவுரை சொல்லி இருக்கிறது. இதை எழுதிக்கொண்டே நேற்று வாங்கிவந்த ஹிப்போ தாய் சில்லி (thai chilli) காலி செய்துவிட்டேன். நிஜமாய் சொல்கிறேன். இப்போ நான் ஹிப்போக்கு அடிமை. ஹிப்போ என்னை ஹிப்னாடிஸ் செய்துவிட்டது. கடைக்கு மகனுக்கு என்னமாச்சும் வாங்கச் சென்றால் ”அம்மாக்கு இது ஒன்று” என்று நானே எடுத்துக்கொள்கிறேன். இதிலும் அது இருக்கு இது இருக்கு என்று யாராவது மெயில் போட்டு பயப்படுத்தாத வரை ஹிப் ஹிப் ஹிப்போ!!


மட்டு சின்த்ஸ்களுக்கான கடிகாரம்! மட்டு சின்தசைசர் ஆன்லைன் ஸ்டோர் - கடிகார இடைநிலை மட்டு ¥ 42,900 (வரி விலக்கப்பட்ட / வரி விலக்கு) அலைவடிவத்தை சுதந்திரமாக வடிவமைப்பதன் மூலம் அலைவரிசை ஏற்பாடு செய்யப்பட்டுள்ளது. பல்துறை பண்பேற்றம் விருப்பங்கள் மற்றும் விளைவுகளுடன் மேம்பட்ட அலைவரிசை VCO மியூசிக் அம்சங்கள் கிராஃபிக் வி.சி.ஓ என்பது டிஜிட்டல் அலைவரிசை ஆகும், இது அசல் அலைவடிவங்களை வடிவமைப்பதன் மூலமும், உருவாக்கப்பட்ட அலைவடிவங்களிலிருந்து அலைவரிசைகளை ஒழுங்கமைப்பதன் மூலமும், இரண்டு வகையான அலைவடிவங்களுக்கிடையில் மார்பிங் செய்வதன் மூலமும், பல்வேறு மாற்றங்கள் மற்றும் விளைவுகளின் மூலமும் சிக்கலான அலைவடிவங்களை உருவாக்கி சேமிக்க முடியும். இது ஒரு ஆஸிலேட்டர். அம்சங்கள் மற்றும் பயன்பாடு: நெகிழ்வான ... ¥ 26,300 (வரி விலக்கப்பட்ட / வரி விலக்கு) 16 மாடல்களுடன் ஆஸிலேட்டர்-சின்த் குரல் தொகுதி மியூசிகல் அம்சங்கள் பிளேட்ஸ் என்பது டிஜிட்டல் ஆஸிலேட்டர் / சின்தசைசர் குரல் தொகுதி, இது பல மாதிரிகள் (வழிமுறைகள்) பயன்படுத்தலாம். மாற்றக்கூடிய பழைய ஆஸிலேட்டர் ஜடை வடிவமைப்பு மரபுரிமையாக இல்லை, வன்பொருள் மற்றும் மென்பொருள் இரண்டும் புதிதாக மறுவடிவமைப்பு செய்யப்பட்டுள்ளன. பல வழிமுறைகள் ... ¥ 24,000 (வரி விலக்கப்பட்ட / வரி விலக்கு) ஹிகாரியின் AND / OR உடன் யூக்ளிடியன் சீக்வென்சர் மியூசிகல் அம்சங்கள் யூக்ரிதம் என்பது இரட்டை யூக்ளிடியன் சீக்வென்சர் ஆகும், இது பல்வேறு தாளங்களை உருவாக்குகிறது. இரண்டு கைப்பிடிகள், STEPS மற்றும் PULSES, ஒரு வளையத்தின் நீளம் மற்றும் வெளியீடுகளின் எண்ணிக்கையை அமைப்பதன் மூலம் டெக்னோ மற்றும் நாட்டுப்புற இசை போன்ற தாள வடிவங்களை உருவாக்க உங்களை அனுமதிக்கின்றன. பல்ஸ் ... ¥ 13,000 (வரி விலக்கப்பட்ட / வரி விலக்கு) 7-உள்ளீட்டு கலவை அட்டென்யூட்டர் ஆஃப்செட்! முடக்கு சுவிட்சும் வசதியானது இசை அம்சங்கள் ஆடியோ சிக்னல்கள் மற்றும் சி.வி.யை கலக்கக்கூடிய 7ch மிக்சர் மற்றும் அட்டென்யூட்டர் தொகுதி. Ch 1ch முதல் 4ch வரையிலான பாராச் ஜாக்குகளுடன் இணைக்கப்படும்போது, அவற்றை மிக்ஸவுட்களிலிருந்து பிரித்து சுயாதீனமான அட்டென்யூட்டர்களாகப் பயன்படுத்தலாம். Ch 1ch முதல் 4ch in ... ¥ 30,900 (வரி விலக்கப்பட்ட / வரி விலக்கு) எட்டு கட்ட வெளியீடுகள் மற்றும் ஒரு தனித்துவமான அதிர்வு பின்னூட்ட சுற்றுடன் பொருத்தப்பட்டுள்ளது. உயர்தர மற்றும் பல்துறை மல்டி-மோட் வடிகட்டி / 8 கட்ட ஆஸிலேட்டர். மியூசிகல் அம்சங்கள் வடிகட்டி 8 என்பது பல முறை வடிகட்டி / 8 கட்ட ஊசலாட்டமாகும், இது தற்போதுள்ள அனலாக் வி.சி.எஃப் இலிருந்து எட்டு வெளியீடுகளுடன் 45 டிகிரி வெவ்வேறு கட்டங்களைக் கொண்ட எட்டு வெளியீடுகள் மற்றும் ஒரு தனித்துவமான ஒத்ததிர்வு பின்னூட்ட சுற்றுடன் வேறுபடுத்துகிறது. வடிகட்டி 8 இன் வடிகட்டி அமைப்பு ஒரு உன்னதமான அனலாக் OTA பாணி ... ¥ 40,818 (வரி விலக்கப்பட்ட / வரி விலக்கு) XNUMX-டிராக் எஃப்எம் அடிப்படையிலான பள்ளம் பெட்டி இசை அம்சங்கள் மாதிரி: மாதிரிகள் 6-தட எஃப்எம் அடிப்படையிலான ஒரு பள்ளம் பெட்டி. இலகுரக அலகு ஆறு வகையான தனித்துவமான இயந்திரங்களைக் கொண்டுள்ளது, இது டிஜிட்டல் ஸ்பெக்ட்ரம் முழுவதும் தாளங்களையும் மெல்லிசைகளையும் உருவாக்குவதை எளிதாக்குகிறது. 6 வகையான டிஜிட்டல் எஃப்எம் ஒலி இயந்திர இயந்திரம் ... ¥ 12,500 (வரி விலக்கப்பட்ட / வரி விலக்கு) யூரோக்கிற்கான விண்டேஜ் வி.சி.ஓ அனலாக் வி.சி.ஓ. இசை அம்சங்கள் 921 பி என்பது 70 களின் விண்டேஜ் ஒலி யூரோராக்கிற்கான அனலாக் வி.சி.ஓ தொகுதி ஆகும். இது நிறுவனத்தின் 921A ஒசிலேட்டர் டிரைவர் தொகுதியிலிருந்து ஒரு கட்டுப்பாட்டாக அல்லது இலவசமாக இயங்கும் எல்.எஃப்.ஓவாக செயல்படுகிறது. 70 இன் விண்டேஜ் சவுண்ட் 921 பி வி.சி.ஓ தொகுதி ... ¥ 10,000 (வரி விலக்கப்பட்ட / வரி விலக்கு) யூரோராக்கிற்கான மல்டிசனல் தூண்டுதல் மாற்றி மியூசிகல் அம்சங்கள் 961 என்பது யூரோராக்கிற்கான அனலாக் மல்டி-சேனல் தூண்டுதல் மாற்றி தொகுதி ஆகும். இது வெவ்வேறு பண்புகளைக் கொண்ட இரண்டு வகையான தூண்டுதல் சமிக்ஞைகளை செயல்படுத்துகிறது, எஸ் தூண்டுதலுக்கும் வி தூண்டுதலுக்கும் இடையிலான பரஸ்பர மாற்றம் மற்றும் ஆடியோ சிக்னலில் இருந்து வி தூண்டுதலுக்கு மாற்றுவது. "மட்டு 2" தொடர் சுற்று புத்தகம் ... வெஸ்ட் கோஸ்ட் பாணி சீரற்ற மின்னழுத்த ஜெனரேட்டர் / மாடுலேட்டரைப் பயன்படுத்த எளிதானது! இசை அம்சங்கள் * ஜப்பானிய கையேடு (பி.டி.எஃப்) கிடைக்கிறது. வோக்லெபக் என்பது வெஸ்ட் கோஸ்ட் ஸ்டைல் சின்தசைசர் வைர்டில் இருந்து உரிமம் பெற்ற ஒரு சீரற்ற மின்னழுத்த ஜெனரேட்டர் மற்றும் மேக் சத்தத்தின் சொந்த நீட்டிப்புகளுடன். மென்மையான, ஒழுங்கற்ற சமிக்ஞைகள் மற்றும் முறுமுறுப்பான படி போன்ற சீரற்ற ... ¥ 38,800 (வரி விலக்கப்பட்ட / வரி விலக்கு) 2 சேனல்கள் மற்றும் துண்டு துண்டாக டிரம் மாதிரியைப் பயன்படுத்த எளிதானது இசை அம்சங்கள் ஜப்பானிய கையேடு (பி.டி.எஃப்) கிடைக்கிறது. மாதிரி டிரம் 2-சேனல் யூரோராக் மாதிரி தொகுதி. ஒரு உள்ளுணர்வு இடைமுகம் மற்றும் அம்சங்களுடன் வடிவமைக்கப்பட்டுள்ளது, டிரம்ஸிற்கான பஞ்ச் ஒலி தரம் மற்றும் நேரடி செயல்திறன். சுமார் 1 மில்லி விநாடி மறைவு ... காம்பாக்ட் ஸ்டீரியோ எக்ஸ்எல்ஆர் / 6.35 மிமீ உள்ளீட்டு தொகுதி மியூசிகல் அம்சங்கள் பெறுதல் 2 என்பது சீரான இணைப்பைக் கொண்ட ஒரு வரி இணைப்பு தொகுதி ஆகும், இது யூரோராக்கிற்கு வெளியே மின்சார கித்தார் மற்றும் விளைவு பெடல்கள் போன்ற சமிக்ஞை அளவை மேம்படுத்துகிறது. வெளிப்புற உள்ளீட்டிற்கான இரண்டு காம்போ ஜாக்கள், எக்ஸ்எல்ஆர் அல்லது 6.35 மிமீ ஜாக் இணைப்பிகளிடமிருந்து சீரான மற்றும் சமநிலையற்ற சமிக்ஞைகள் ... ¥ 57,900 (வரி விலக்கப்பட்ட / வரி விலக்கு) மெல்லிய, இலகுரக, குறைந்த விலை, குறைந்த இரைச்சல் 104HPx6U மின்சாரம் வழங்கல் வழக்கு மியூசிகல் அம்சங்கள் சான்-சான் யூரோ ரேக் வழக்கு என்பது ஒரு சிறிய யூரோ ரேக் வழக்கு, இது ஒரு சிறிய குறைந்த ஒலி மின்சாரம். இது மெல்லிய அலுமினியத்தால் ஆனது மற்றும் 2.5 கிலோ எடையுள்ளதாக இருக்கும், மேலும் மூடியைத் தட்டிக் கொள்ளலாம், இது மட்டு பொருட்களை எடுத்துச் செல்ல ஏற்றதாக இருக்கும். 104HPx6U (2 படிகள்) ரயில் எம் ... புதிய வருகையைக் காண்க ¥ 33,000 (வரி விலக்கப்பட்ட / வரி விலக்கு) 140HP x 2-அடுக்கு யூரோராக் மட்டு வழக்கு இசை அம்சங்கள் யூரோராக் கோ என்பது ஒரு சிறிய யூரோராக் வழக்கு (3U). குறைந்த இரைச்சல் தானியங்கு வரம்பு மற்றும் உலகளாவிய மாறுதல் வகை பெரிய திறன் மின்சாரம் ஆகியவற்றைக் கொண்டுள்ளது. சேஸின் பின்புறம் சுற்றுச்சூழலைப் பொறுத்து 0 ° அல்லது 50 at இல் அமைக்க மடிக்கக்கூடிய ஆதரவுடன் பொருத்தப்பட்டுள்ளது ... ¥ 37,900 (வரி விலக்கப்பட்ட / வரி விலக்கு) இரண்டு டிஸ்டிங்ஸைத் தாண்டி சிறப்பு அம்சங்களுடன் வலுவான டிஸ்டிங் மியூசிகல் அம்சங்கள் சூப்பர் டிஸ்டிங் எக்ஸ் பிளஸ் ஆல்ஃபா டிஸ்டிங் எக்ஸ் என்பது உலகளாவிய தொகுதியின் பரிணாமமாகும், இது டிஸ்டிங் எம்.கே 4 நிறைய பயன்பாட்டு செயல்பாடுகளால் நிரம்பியுள்ளது. இது இரண்டு சுயாதீன டிஸ்டிங்ஸாக அல்லது ஒரு உயர் செயல்திறன் கொண்ட தொகுதியாக இயக்கப்படலாம் ... மின்னழுத்த கட்டுப்பாட்டுடன் சிறுமணி மாதிரி இசை அம்சங்கள் நெபுலா வி 2 ஒரு முழு-ஸ்பெக் சிறுமணி மாதிரி மற்றும் டிஎஸ்பி தளமாகும். உள்ளமைக்கப்பட்ட கட்ட வோக்கிங் என்ஜின் மாதிரிகள் நேரத்தை நீட்டிக்கவும், கிரானுலரைஸ் செய்யவும் மற்றும் முற்றிலும் மாறுபட்ட ஒலிகளாக மாற்றவும் அனுமதிக்கிறது. சுயாதீன சுருதி மற்றும் வேக கட்டுப்பாடு ... ¥ 36,800 (வரி விலக்கப்பட்ட / வரி விலக்கு) காம்பாக்ட் மற்றும் ராட்செட்டபிள் சி.வி கேட் சீக்வென்சர்! இசை அம்சங்கள் ஆக்டோன் ஒரு சிறிய அளவு 8-படி சி.வி / கேட் சீக்வென்சர் ஆகும். 6 வெவ்வேறு அளவீடுகளைக் கொண்ட உள்ளமைக்கப்பட்ட குவாண்டரைசருடன், இது மெல்லிசை நிரலாக்கத்திற்கு ஏற்றது. இது வெளிப்புற கடிகாரம் மற்றும் மீட்டமை உள்ளீடு / பொத்தான் போன்ற நிலையான செயல்பாடுகளையும் கொண்டுள்ளது. ஒவ்வொரு அடியிலும் ... 2HP நிலையான யூக்ளிடியன் சீக்வென்சர் மியூசிக் அம்சங்கள் யூக்லிட் என்பது சி.வி. கட்டுப்பாட்டுடன் 16-படி யூக்ளிடியன் சீக்வென்சர் ஆகும். யூக்ளிடியன் சீக்வென்சரில், லூப் நீளம் (நீளம், 1 முதல் 16 வரை), அதில் உள்ள பீட் ஓன்களின் எண்ணிக்கை (படிகள், 1 முதல் நீளம் வரை), மற்றும் லூப் தொடக்க புள்ளி (ஓ ... ஆடியோ பீட் லூப்பர் மியூசிக் அம்சங்கள் ஃப்ரீஸ் என்பது மின்னழுத்தக் கட்டுப்பாட்டுடன் கூடிய பீட் லூப்பர் ஆகும். இது ஆடியோவை இடையகப்படுத்துவதால் சுழல்கள். பொத்தான் அல்லது கேட் சிக்னலைக் கொண்டு முடக்குவது இடையக ஒலி புதுப்பிக்கப்படுவதைத் தடுக்கும். அளவை மாற்றினால் சுருதி மற்றும் தையல் மாறும். கூடுதலாக, மாதிரி வீதக் கட்டுப்பாடு ஒலியை உருவாக்குகிறது ... 6 பாலி-திறன் கொண்ட பெல்-வகை மெலோடிக் தாள தொகுதி! இசை அம்சங்கள் பெல் ஒரு 2 ஹெச்பி, 6 குரல் பாலிஃபோனிக் சின்தசைசர் தொகுதி ஆகும், இது மோடல் தொகுப்பைப் பயன்படுத்தி பெல் ஒலிகளுக்கு சிறப்பு. ஒரு பொருளின் அதிர்வு ஒலியை சிக்கலான வடிவத்துடன் தொகுப்பதன் மூலம், உள் இயற்பியல் நிகழ்விலிருந்து ஒரு நேரடி இசைக் கருவியின் ஒலியைப் பின்பற்றும் ஒரு உலோக ஒலி ... விரைவில் வருவதைக் காண்க சென்செல் மோர்ப் மற்றும் நிபுணர் ஸ்லீப்பர்ஸ் FH-2 நான் புச்லா தண்டர் மேலடுக்கின் MPE பயன்முறையில் சென்செல் மார்பைப் பயன்படுத்தினேன், அதை நிபுணர் ஸ்லீப்பர்ஸ் FH-2 உடன் சி.வி.க்கு மாற்றினேன், மேலும் 4 பாலிஃபோனி இணைப்புகளை வாசித்தேன் அலை வழிகாட்டி இதழ் வடிவமைப்பாளர்களுடன் நேர்காணல்: il மில்லி கில்லட் (மாற்றக்கூடிய கருவிகள்) மிகவும் பிரபலமான உற்பத்தியாளரின் அசல் தொகுதி வடிவமைப்பு தத்துவத்தை அணுகுகிறது மாதிரி மற்றும் பிடிப்புடன் ஒரு வரிசையை உருவாக்கவும் மட்டு சின்த்ஸ்களுக்கு தனித்துவமான வரிசை நுட்பங்களை அறிமுகப்படுத்துகிறது மேலும் படிக்க வலைப்பதிவு பிரபலமான பகுப்பு


கவனிச்சீங்களா? லைட்டை மட்டும் தான் அணைக்கச் சொன்னாரு பிரதமர் மோடி! - A1 Tamil News ஷாக் அடிக்கும் மின் கட்டணம்! அதிர்ச்சியில் பொது மக்கள்!! 10ம் வகுப்பு தேர்வுகள் முடிந்த பிறகே பள்ளிகள் திறப்பதைப் பற்றி யோசிக்க முடியும்! அமைச்சர் செங்கோட்டையன் விளக்கம்! திமுக எம்.எல்.ஏ.வுக்கு கொரோனோ தொற்று! கருணாநிதி நினைவிடத்தில் இலவச திருமணம்!மு.க.ஸ்டாலின் அஞ்சலி! மின்வாரியம் பகல் கொள்ளையடிக்கிறது! பிரபல நடிகரின் பரபரப்பு குற்றச்சாட்டு! சொந்த ஊர் திரும்பும் தொழிலாளர்களுக்கு இலவச ஆணுறை வழங்கும் அரசு! அதிர்ச்சிக் காரணம்! நிகர்சா புயல்! இந்த மாநிலங்களுக்கு எல்லாம் ரெட் அலர்ட்! வானிலை ஆய்வு மையம் எச்சரிக்கை! முன்பதிவு டிக்கெட் கட்டணங்களைத் திரும்ப பெற சேவை மையங்கள்! வார்த்தைக்கு வார்த்தை ‘கலைஞர்’ என்று நெகிழ்ந்த அன்றைய முதல்வர் எம்ஜிஆர்! 10 ஜிபி டேட்டா இலவசம்! செல்போன் வாடிக்கையாளர்கள் மகிழ்ச்சி!! தலைமைச் செயலகம், எடப்பாடி வீட்டிற்கு வெடிகுண்டு மிரட்டல்! காவல் துறை தீவிர விசாரணை! குட் நியூஸ்! கொரோனாவிற்கு தடுப்பூசி தயார்! மருத்துவ விஞ்ஞானிகள் அறிவிப்பு! சென்னையில் கொரோனாவைக் கட்டுப்படுத்துவது மிகவும் சிரமம்! அமைச்சர் ஜெயக்குமார் கவலை! தெற்கிலிருந்து வீசிய கதிரொளி! கலைஞரின் மூச்சுக்கூட சமூகநீதி பேசும்!! வெளிநாட்டு பயணிகளுக்கு பிசிஆர் பரிசோதனை கட்டாயம்! தமிழக அரசு அறிவிப்பு! கலைஞர் ஒரு போராளி!! இந்தியப் பெண்களுக்கு சொத்துரிமை பெற்றுத் தந்தவர் கலைஞர்! கணிணித் துறையை தமிழகத்திற்கு மீட்டுத் தந்த ‘நாயகன்’ கலைஞர்! மத்தியில் கூட்டாட்சி மாநிலத்தில் சுயாட்சி – கலைஞரின் ஆட்சி முழக்கம்!! ராணுவத்தை வரவழைப்பேன்! டிரம்ப் ஆவேசம்!! இளையராஜா எப்படி “இசைஞானி” ஆனார்? இந்தியாவில்2லட்சத்தைத் தாண்டியது கொரோனா தொற்றின் எண்ணிக்கை! வெளியான அதிர்ச்சி ரிப்போர்ட்! தொடரும் கனமழை! உயரும் பலி எண்ணிக்கை! இன்று இரவு9மணிக்கு9நிமிடங்கள் நேரத்திற்கு லைட்டை அணைத்து விட்டு, விளக்கு ஏத்துங்க, செல்போன் டார்ச் லைட் அடியுங்கன்னு பிரதமர் மோடி கோரிக்கை விடுத்தாரு. பிரதமரின் இந்த கோரிக்கையை ஆளாளுக்கு மீம்ஸ் போட்டு சிரிச்சாலும், சீரியஸா விளக்கம் கொடுத்தும் சிலர் வீடியோ போட்டுருக்காங்க. ஒய்.ஜி.மகேந்திரன் பொண்ணு மதுவந்தி பிரதமர் எதைச் செய்தாலும் அதுக்கு ஒரு காரணம் இருக்குன்னு சொல்லி, ஜோதிடர்களும் சொன்னாங்கன்னு ஏதேதோ சொல்லியிருக்காங்க. நெட்டிசன்ஸ் இந்த வீடியோவைப் போட்டு கண்ணாபின்னான்னு கமெண்ட்ஸ் போட்டு வர்றாங்க. 9 நிமிஷம் லைட்டை அணைச்சிட்டா மின்சாரத்துறையே முடங்கிவிடும்ன்னு இன்னோரு பக்கம் வாட்ஸ் அப் மெசேஜ்கள் ஓடிகிட்டு இருக்கு. இதப்பத்தி மின்சாரத் துறையில் பணிபுரிந்து ஓய்வு பெற்ற மூத்த அதிகாரியிடம் கேட்ட போது, லைட்டை மட்டும் அணைப்பதால் ஒன்னும் ஆகாது. ஆனா, ஏசி, ஃபேன், ஃப்ரிட்ஜ், ஹீட்டர், மோட்டார் ன்னு ஓடிக்கிட்டு இருக்கிற மத்த மின் சாதனங்களை ஆஃப் செய்யத் தேவையில்லை என்று அறிவுறுத்தினார். நல்லா கவனிச்சீங்களா, பிரதமர் மோடியும் லைட்டை மட்டும் தான் அணைக்கச் சொன்னார். மத்த மின் சாதனங்கள் எதையும் ஆஃப் பண்ணாதீங்கப்பா. Tags: பிரதமர் மோடிலைட்டை அணைத்தல்விளக்கு ஏற்றுதல் கொரோனா பரவலைக் கட்டுப்படுத்த நாடு முழுவதும் அறிவிக்கப்பட்டிருந்த ஊரடங்கில் படிப்படியாக தளர்வுகள் அறிவிக்கப்பட்டு வருகின்றன. கொரோனா பாதிப்பு பகுதிகள் மண்டலங்களாகப் பிரிக்கப்பட்டுள்ளன. தொடர் ஊரடங்கு காரணமாக பள்ளி,... ஆயுள் காப்பீட்டு கழகமான எல்.ஐ.சி.யில் பணியிடங்கள் நிரப்பப்படுவதற்கான அதிகாரபூர்வ அறிவிப்பு வெளியிடப்பட்டுள்ளது. பணியிடத்திற்கான தலைமையிடம் டெல்லி. தகுதியும், திறமையும் உடைய விண்ணப்பதாரர்கள் நேரடி மற்றும் எழுத்துத் தேர்வின்... இந்தியாவில் கொரோனா பரவலைத் தடுக்க பல்வேறு தடுப்பு முறைகளும், முன்னெச்சரிக்கை நடவடிக்கைகளும் மத்திய, மாநில அரசுகளால் தீவிரமாக செயல்படுத்தப்பட்டு வந்த போதிலும் பாதிப்பு எண்ணிக்கை நாளுக்கு நாள்... திமுக வின் தலைவரும்,முன்னாள் முதல்வருமான கருணாநிதியின் 97வது பிறந்தநாள் விழா இன்று கொண்டாடப்படுகிறது. மெரினாவில் உள்ள கலைஞர் கருணாநிதி நினைவிடத்தில் தற்போதைய தலைவர் மு.க.ஸ்டாலின், துரைமுருகன், டி.ஆர்.பாலு,... கொரோனாவைக் கட்டுப்படுத்த அறிவிக்கப்பட்டிருந்த ஊரடங்கு முடிவடைந்த நிலையில் படிப்படியாக இந்தியா முழுவதும் தளர்வுகள் அறிவிக்கப்பட்டு வருகின்றன. பாதிப்பு அதிகம் உள்ள மண்டலங்களில் மட்டும் மாநில அரசுகளின் கட்டுப்பாட்டில்... இந்தியா கொரோனாவுடன் போராடிக் கொண்டிருக்கும் வேளையில் தற்போது அரபிக் கடலில் நிசர்கா புயல் உருவாகியுள்ளது. இந்தியாவிலேயே பெருமளவு கொரோனாத் தொற்று நோயாளிகளைக் கொண்டுள்ள மகாராஷ்டிரா மாநிலத்திற்கு ரெட்... தொலைத் தொடர்பு நிறுவனங்களில் மிகக் குறைந்த காலத்திலேயே அதிக வாடிக்கையாளர்களை பெற்றிருக்கும் நிறுவனங்களில் ரிலையன்ஸ் ஜியோ முதலிடத்தில் இருக்கிறது. வாடிக்கையாளர்களைத் தக்க வைக்க அவ்வப்போது அதிரடி திட்டங்களை... உலகம் முழுவதும் உள்ள பல நாடுகளும் கொரோனாவுடன் போராடி வரும் அதே வேளையில் கொரோனாவுக்கு எதிரான தடுப்பூசி கண்டறியவும் தேவையான முயற்சிகளை செய்து வருகின்றன. இந்நிலையில் ரஷ்யா... தெற்கின் சூரியனுக்கு தாய்தந்தையர் வைத்த பெயர் தட்சிணாமூர்த்தி! பதினான்கே வயதில் அரசியல். அதன்பின், கடந்த எண்பது ஆண்டுகளாக கருணாநிதி என்ற அவரின் பெயரைச் சுற்றித்தான் தமிழக அரசியல்... ஆங்கிலேய அரசு, அப்போதைய காலகட்டத்தில் அலுவல் நடைமுறைகளுக்காகவும், ஆளுகைவசதிக்காகவும், நிலப்பரப்புகளை மாகாணங்களாக உருவாக்கியது. மாகாண உருவாக்கங்களின் அடிப்படை இதுவேயன்றி பண்பாட்டு ஒற்றுமையோ, புவியியல் தொடர்போ அல்ல. அதுவே...


மக்களின் வாழ்வாதாரத்தை பாதுகாக்க அரசு எந்த நடவடிக்கையும் எடுக்கவில்லை: கமல்ஹாசன் கண்டனம் 2020-04-06@ 14:29:07 சென்னை: இந்தியாவில் முறையாக திட்டமிடப்படாமல் ஊரடங்கு உத்தரவு அமல்படுத்தப்பட்டுள்ளது என்று பிரதமர் நரேந்திர மோடிக்கு கண்டனம் தெரிவித்து மக்கள் நீதி மய்யம் தலைவர் கமல்ஹாசன் கடிதம் அனுப்பியுள்ளார். ஊரடங்கு அமல்படுத்தும்போது வெறும் 4மணி நேரம் மட்டுமே மக்களுக்கு அவகாசம் தரப்பட்டது என்றும், பண மதிப்பிழப்பின் நடந்த தவறு இப்போதும் பெரிய அளவில் நடக்கிறது என குறிப்பிட்டு இருந்தார். மேலும் செய்திகள் ஜம்மு-காஷ்மீரில் பாக். ராணுவம் அத்துமீறி தாக்கியதில் 3 பேர் உயிரிழப்பு அண்டை மாநிலங்கள் என்ஜிஓக்கள், ஓய்வு பெற்ற மருத்துவர்களின் உதவியை நாடி உள்ளன: கமல்ஹாசன் மும்பையில் பழைய போலீஸ் வாகனத்தை கிருமிநாசினி தெளிக்கும் அறையாக மாற்றியுள்ளது காவல்துறை திமுக தலைவர் மு.க.ஸ்டாலின் தலைமையில் வருகின்ற ஏப்ரல் 15-ம் தேதி அனைத்துக் கட்சி கூட்டம் நடைபெறும் என அறிவிப்பு மத்திய அரசுக்கு பயந்தே ஊரடங்கு நீட்டிப்பை தமிழக முதல்வர் வெளியிடவில்லை: மு.க.ஸ்டாலின் குற்றச்சாட்டு இந்தியாவில் கொரோனாவால் இதுவரை 90 மருத்துவர்கள், செவிலியர்கள், சுகாதாரத்துறை பாதிப்பு டெல்லியில் நில அதிர்வு - ரிக்டர் அளவில் 3.5 ஆக பதிவு: மக்கள் அச்சம் நாமக்கல் அரசு மருத்துவமனையில் கடந்த 10-ம் தேதி குழந்தை பெற்ற பெண்ணுக்கு கொரோனா பாதிப்பு திருச்சியில் சிகிச்சை அளித்த மருத்துவர் மீது முகக்கவசத்தை வீசிய கொரோனா நோயாளி மீது வழக்குப்பதிவு உலகளவில் கொரோனாவால் உயிரிழந்தவர்கள் எண்ணிக்கை 1.10 லட்சம் ஆக உயர்வு: தமிழகத்தில் தருமபுரி , கிருஷ்ணகிரி மற்றும் புதுக்கோட்டை ஆகிய மாவட்டங்களில் கொரோனா பாதிப்பு இல்லை கொரோனாவால் பாதிக்கப்பட்டு தீவிர சிகிச்சை பிரிவில் இருந்த பிரிட்டன் பிரதமர் போரிஸ் ஜான்சன் டிஸ்சார்ஜ் திருப்பூரில் இன்று ஒரே நாளில் 35 பேருக்கு கொரோனா: பாதிக்கப்பட்டவர்களின் எண்ணிக்கை 60-ஆக உயர்வு கொரோனா தடுப்பு நடவடிக்கையில் அடுத்த 2 நாட்களில் பிளாஸ்மா சிகிச்சை தொடங்கப்படும்: காதாரத்துறை செயலாளர் பீலா ராஜேஷ் - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


யாழ்.போதனா வைத்தியசாலையில் புதிய 'சீ.ரி. ஸ்கானர்' - Marumoli.com யாழ் போதனா வைத்தியசாலையில் அண்மையில் நிறுவப்பட்ட 160-வெட்டுக்களைத் தரும் ஸ்கானர். 160 வெட்டுக்களைத் தரும் சீ.ரீ.ஸ்கானர் யாழ் போதனா வைத்தியசாலையில் அக்டோபர் 12, 2019 அன்று சம்பிரதாயபூர்வமாகக் கடமையில் ஈடுபடுத்தப்பட்டது யாழ். போதனா வைத்தியசாலை,சிறப்பு மருத்துவர்களைக் கொண்டு, வட-மாகாணத்திலுள்ள மூன்றாவது நிலைப் பராமரிப்பு (tertiary care) மருத்துவ சேவைகளை வழங்கும் வைத்திய நிலையமாகும். , இதர முதலாம் நிலைப் பராமரிப்பு (primary care), இரண்டாம் நிலைப் பராமரிப்பு (secondary care) சேவைகளை வழங்கும் மருத்துவ நிலையங்கள், சிறப்பு மருத்துவ சேவைகள் தேவைப்படும் நோயாளிகளை இங்கு தான் அனுப்புகிறார்கள். வடமாகாணம் முழுவதுக்கும் உள்ள ஒரே மூன்றாம் நிலை வைத்தியசாலை இதுவாகும். யாழ்ப்பாணம், முல்லைத்தீவு, கிளிநொச்சி, வவுனியா, மன்னார் ஆகிய ஐந்து மாவட்டங்களிலுமுள்ள நோயாளிகள் சிறப்பு மருத்துவத் தேவைகளுக்கு இங்குதான் வருகிறார்கள். மருத்துவ தீவிர சிகிச்சைப் பிரிவு (Medical Intensive Care Unit (MICU)), இருதய சிகிச்சைப் பிரிவு (Coronary Care Unit (CCU)) ஆகியவற்றுடன் சேர்த்து 1280 நோயாளிகளைப் பராமரிக்க வல்ல இடவசதிகளை இவ் வைத்தியசாலை கொண்டிருக்கிறது. இதை விட, அறுவைத் தீவிர சிகிச்சைப் பிரிவு (Surgical Intensive Care Unit (SICU)), மகப்பேற்று தீவிர சிகிச்சைப் பிரிவு (Obstetric Intensive Care Unit (Obs ICU)), அகால குழந்தை சிகிச்சைப் பிரிவு (Pre-mature Baby Unit (PBU)) ஆகிய சிறப்புத் தேவைகளுக்கான பிரிவுகளும் இங்குண்டு. ஒரு நாளைக்கு 800 வெளி நோயாளர்களும் (Outpatients), 1100 உட்தங்கும் நோயாளிகளும் (Inward Patients), 1270 சிகிச்சையக நோயாளிகளும் (Clinic Patients), 73 பாரிய அறுவைச் சிகிச்சைகளும் இங்கு நிகழ்த்தப்படுகின்றன. இங்குள்ள கதிரியக்கப் பிரிவில்3கதிரியக்க ஆலோசகர்களும்* (Consultant Radiologists),4மருத்துவ அதிகாரிகளும் பணி புரிகிறார்கள் (*நோயாளிகளின் எக்ஸ்றே, அல்ட்ராசவுண்ட் பிம்பங்களைப் பார்த்து நோயறிகுறிகளை இனம் கண்டு தெரிவிக்கும் வைத்தியர்கள்). இதற்கு முன்னர் இங்கு இரண்டு சீ.ரீ. ஸ்கானர்களே இந்த வைத்தியசாலையில் இருந்தன. இவை 2012 ம் ஆண்டு நிறுவப்பட்டவை. ஒவ்வொரு மாதமும் 1200 ஸ்கான்கள் இங்கு செய்யப்படுகின்றன. இந்த ஸ்கானர்கள் 16 வெட்டுக்களைச் (scans) செய்வன. இவை அடிக்கடி பழுதுபடுவதால் னோயாளிகளுக்கு சிறப்பான சேவைகளைச் செய்வதில் வைத்தியசாலை நிர்வாகம் சிரமப்பட்டு வந்தது. சீ.ரீ.ஸ்கானர்கள் உடலை அறுவை செய்யாமலே உள்ளிருக்கும் உறுப்புகளை எக்ஸ்றே கதிர்களினால் ஊடறுத்து அதன் உட்பாகங்களை விம்பமாகத் திரையில் காட்டுபவை. ஒரு நிமிடத்தில் இவை எத்தனை தடவை ஊடறுத்து விம்பங்களை உருவாக்குகின்றனவோ அந்தளவுக்கு விம்பங்கள் துல்லியமாகின்றன. உள்ளுறுப்புக்களில் நிகழும் மாற்றங்களை அவதானித்து கதிரியக்க ஆலோசகர்கள் (Consultant Radiologists) நோயைக் கண்டுபிடிக்கிறார்கள் வவுனியா மாவட்டம் இங்கிருந்து 100 கி.மீ. தொலைவில் உள்ளது. அங்கிருந்து இங்கு கொண்டுவரப்படும் நோயாளிகளுக்கு உரிய நேரத்தில் சிகிச்சைகளை வழங்க நிர்வாகம் பெரும் சிரமப்பட்டு வந்தது. தடைப்படாத சேவைகளை வழங்க வேண்டுமென்றால் குறைந்தது3ஸ்கானர்களேனும் இந்த வைத்தியசாலைக்குத் தேவை. யாழ். போதனா வைத்தியசாலை சீ.ரீ.ஸ்கானர் ஆரம்ப நிகழ்வில் மருத்துவர் சத்தியமூர்த்தி விபத்து அவசர சிகிச்சைப் பிரிவொன்று சமீபத்தில் இந்த வைத்தியசாலையில் உருவாக்கப்பட்டது. இற்காக 160 வெட்டுக்களைத் தரும் ஸ்கானர் ஒன்றை நிர்வாகம் சமீபத்தில் நிறுவியுள்ளது. அதன் விலை 112 மில்லியன் இலங்க ரூபாய்கள். இதற்கான பணத்தில் 77 மில்லியன் ரூபாய்களை, ஐக்கிய இராச்சியத்தில் வாழும் யாழ்ப்பாணத்தைச் சேர்ந்த சில நல்லுள்ளங்கள் தானமாகாக் கொடுத்துள்ளன. மீதியையும் வேறு பலரிடமிருந்து தானமாகப் பெற்று இவ் விடயத்தை வெற்றிகரமாக முடித்துள்ளார் யாழ். போதனா வைத்தியசாலையின் பணிப்பாளர் மருத்துவர் சத்தியமூர்த்தி அவர்கள். யாழ் போதனா வைத்தியசாலை உட்பட நாடெங்கிலுமுள்ள மருத்துவப் பணிகளுக்கு அமெரிக்காவில் இருக்கும் அனைத்துலக மருத்துவ நல அமைப்பு மிக நீண்டகாலாமாக ஆதரவு தந்துவருவது குறிப்பிடத்தக்கது. இந்த ஸ்கானர் பாவனையின் சம்பிரதாய ஆரம்ப நிகழ்வு அக்டோபர் 12ம் திகதி வைத்தியசாலையில் நிகழ்ந்தேறியது. கீல்வாதத்திற்குப் (Arthritis) பாவிக்கும் மருந்து க... Previous Postயாழ்.போதனா வைத்தியசாலை ஸ்கானர் விவகாரம் – உண்மை என்ன? | வைத்தியர் சத்தியமூர்த்தி யாழ்.போதனா வைத்தியசாலை ஸ்கானர் விவகாரம் – உண்மை என்ன? | வைத்தியர் சத்தியமூர்த்தி


அதேசமயம், தேசிய அளவில் திங்கள்கிழமை( ஏப்ரல் 6) புதிதாக 693 பேருக்கு கொரோனா தொற்று கண்டறியப்பட்டிருந்த நிலையில், இன்று( ஏப்ரல் 7) இந்த எண்ணிக்கை 354 ஆக குறைந்துள்ளது சற்று ஆறுதலான விஷயமாக உள்ளது. ஆண்களையே அதிகம் குறிவைக்கும் கொரோனா: 00004000 நாங்க சொல்லலப்பா... கவர்மென்ட் டேட்டாதான் சொல்லுது!! இதேபோன்று இத்தாலி, இங்கிலாந்து, பிரான்ஸ், ஸ்பெயின் ஆகிய ஐரோப்பிய நாடுகளில் கொரோனாவால் உயிரிழப்புகள் அதிக அளவில் நிகழ்ந்து வருகிறது. இந்த நிலையில் இந்தியாவில் கொரோனா பாதிப்பால் உயிரிழப்புகள் பெரிய அளவில் நிகழவில்லை என்பதும், இதுநாள்வரை பல்வேறு மாநிலங்களில் மொத்தம் 354 பேர் கொரோனாவுக்கு சிகிச்சைப் பெற்று குணமடைந்து வீடு திரும்பியுள்ளனர் என்பதும் மற்றொரு ஆறுதல் செய்தியாக உள்ளது. கொரோனா சிகிச்சைக்காக, நாடு முழுவதும் 133 இடங்களில், மொத்தம் 2,500 ரயில் பெட்டிகளில் 40 ஆயிரம் படுக்கை வசதிகள் ஏற்படுத்தப்பட்டுள்ளன. ஒரு நாளைக்கு சராசரியாக 375 படுக்கைகள் வீதம் இந்த பிரத்யேக வசதி ஏற்படுத்தப்பட்டு வருகிறது. அதென்ன 5T திட்டம்?- கோவிட்-19க்கு எதிராக களத்தில் இறங்கிய டெல்லி முதலமைச்சர்! கொரோனா வைரசின் தாக்கம் அதிகமுள்ள பகுதிகளை தனிமைப்படுத்தி, அப்பகுதிகளை தீவிர கண்காணிப்பு வளையத்தின் கொண்டுவரும் திட்டம் நல்ல முறையில் செயல்படுத்தப்பட்டு வருகிறது. ஆக்ரா, கௌதம புத்தா நகர், பத்தனம்திட்டா, பில்வாராஸ கிழக்கு டெல்லி ஆகிய பகுதிகளில் இத்திடடம் நல்ல பலனை தந்துள்ளது என்று மத்திய சுகாதாரத் துறை இணையமைச்சர் லாவ் அகர்வால் தெரிவித்துள்ளார்.


text: உலகின் வலிமை மிகுந்த தலைவர்களுள் ஒருவராகக் கருதப்படுபவர் அமெரிக்க அதிபர். அவர் அந்நாட்டு நாடாளுமன்றத்துக்கோ, அமைச்சரவைக்கோ கட் டுப்பட்டவரல்ல. எந்தப் பிரச்னையிலும் தன்னிச்சையாக முடிவெடுக்க முடியும். அவரைப் பதவியிலிருந்து நீக்குவதும் சாதாரண விஷயமல்ல. தேசத்துரோகம், கொள்ளை போன்ற மோசமான குற்றங்களுக்காக மட்டுமே அவர்மீது நாடாளுமன்றம் குற்றவிசாரணை செய்து பதவியி லிருந்து நீக்க முடியும். வேறு தண்டனை எதுவும் வழங்கிவிட முடியாது. உலகிலேயே ராணுவம், பொருளாதாரம், தொழில்நுட்பத்தில் வல்லரசாக ஏற்றுக் கொள்ளப்பட்டிருக்கும் ஒரு நாட்டின் அதிபருக்கு இவ்வளவு அதிகாரங்கள் தரப்பட்டிருக்கின்றன என்பதால் அவரே உலகிலேயே அதிக வல்லமை படைத்தவராகிறார். இவருக்கு நேரெதிர் அமெரிக்காவின் துணை அதிபர். காலையில் எழுந்தவுடன், ‘அதிபர் நலமாக இருக்கிறாரா?’ என்பதைக் கேட்டுத் தெரிந்து கொண்டு, மீண்டும் தூங்கப் போய்விடலாம் என்று துணை அதிபரின் பணிகளைப் பற்றி நகைச்சுவை யாகக் குறிப்பிடுவதுண்டு. அதிபருக்கு உடல்நிலை சரியில்லாமல்போய் செயல்படமுடியாத நிலைக்குப் போனாலோ, அவர் இறந்துபோனாலோ துணை அதிபர், அதிபராவார். இது தவிர, செனட் அவையை வழிநடத்தும் பொறுப்பு அவருக்கு வழங்கப்பட்டிருக்கிறது. அமெரிக்காவில் ஜனநாயகக் கட்சி மற் றும் குடியரசுக் கட்சி ஆகிய இரு தேசிய கட்சிகள் மட்டுமே தற்போது முக்கியக் கட்சிகளாக இருக்கின்றன. மூன்றாவது தேசியக் கட்சி உருவாவதற்கோ, மாநிலக் கட்சிகள் எழுச்சி பெறவோ வாய்ப்பு மிகவும் குறைவு. அதனால் இப்போதைக்கு இரு தேசியக் கட்சிகளின் வேட்பாளர்களே தொடர்ந்து அதிபராகவும் துணை அதிபராகவும் இருந்து வருகின்றனர். நாடாளுமன்ற அவைகளையும் இரு கட் சிகளின் உறுப்பினர்கள்தான் நிரப்புகி றார்கள். அரிதாக வேறு கட்சி அல்லது சுயேச்சைகள் இடம்பெறுவதுண்டு. மற்ற நாடுகளைப் போல் அல்லாமல் அமெரிக்காவின் அதிபர் தேர்தல் நடை முறை மிகவும் சிக்கலானது. தேர்தல் நடப்பதற்கு இரண்டு ஆண்டுகளுக்கு முன்பே அதிபர் தேர்தலில் போட்டியிட விரும்புவோர் முன்னிலைப்படுத்தப்படுகின்றனர். தேர்தல் பிரசாரம்: அதிபர் தேர்தலுக்கான பிரசாரம் இரு கட்டங்களைக் கொண் டது. முதலாவது கட்சிகள் நடத்தும் வேட்பாளர் தேர்தலுக்கான பிரசாரம். இரண்டாவது, வேட்பாளர்கள் அறிவிக் கப்பட்டதும் இரு கட்சிகளுக்கு இடையே நடக்கும் போட்டி பிரசாரம். பொதுவாக அதிபராக இருப்பவரோ அல்லது துணை அதிபராக இருப்பவரோதான் அடுத்த தேர்தலுக்கு அந்தக் கட்சியின் சார்பில் வேட்பாளராவதற்கான வாய்ப்புகள் அதிகம். எந்தக் கட்சியைச் சேர்ந்தவர் அதிபராக இருக்கிறாரோ அந்தக் கட்சியின் வேட்பாளர் முன்னரே முடிவு செய்யப்பட்டுவிடுவார். அதில் போட்டி இருந்தாலும்கூட, அதில் அவரே வெற்றிபெறுவார். அதிபர் புஷ் இரண்டு முறை பதவி வகித்துவிட்டதாலும் துணை அதிபர் டிக் சீனி போட்டியி டப் போவதில்லை என அறிவித்துவிட்ட தாலும் 2008-ம் ஆண்டுத் தேர்தலில் இந்த நிலை இல்லை. வேட்பாளர் தேர்தல்கள்: நமது நாட்டில் நடப்பதுபோல் வேட்பாளர்களைக் கட்சி மேலிடப் பிரதிநிதிகள் மட்டுமே முடிவு செய்வதில்லை. கட்சி உறுப்பினர்களும் பொதுமக்களும் வேட்பாளர்களைத் தேர்வு செய்வதில் முக்கியப் பங்குவகிக்கின்றனர். வேட்பாளர்களைத் தேர்ந்தெடுப்பதற்காகக் கட்சிகளின் மாநிலப் பிரிவு கள் நடத்தும் தேர்தல்களே வேட்பாளர் தேர்தல் எனப்படுகின்றன. ஒரு கட்சியின் சார்பில் அதிபர் தேர்தலில் போட்டியிட விரும்புவோர் இந்தத் தேர்தலில் ஒவ்வொரு மாநிலமாகப் பிரசாரம் மேற்கொண்டு ஆதரவு திரட்டுவார்கள். பொதுவாகத் தேர்தல் நடக்கும் ஆண் டின் துவக்கத்தில் இருந்தே வேட்பாளர் தேர்தல்கள் நடக்கின்றன. வேட்பாளர் தேர்தல்களைப் பொறுத்த வரை ஒவ்வொரு மாநிலமும் வெவ்வேறு நடைமுறைகளைக் கடைப்பிடிக்கின்றன. கட்சிகளும் வெவ்வேறு விதிமுறைகளைக் கடைப்பிடிக்கின்றன. ஒவ்வொரு மாநிலத்துக்கென இரு கட்சிகளும் குறிப்பிட்ட எண்ணிக்கையிலான பிரதிநிதிகள் வாக்கை ஒதுக்கியிருக்கின்றன. இந்த எண்ணிக்கை நிலையானதல்ல. மாநிலத்துக்கு மாநிலம் வேறுபடுவதுடன், கட்சிகளும் தங்களது விதிமுறைகளின்படி வெவ்வெறு எண்ணிக்கையிலான பிரதிநிதிகளை ஒதுக்குகின்றன. எடுத்துக்காட் டாக, 2008-ம் ஆண்டில் நாடுமுழுவதும் சேர்த்து ஜனநாயகக் கட்சிக்கு 4029 பிரதிநிதிகள் வாக்கு உண்டு. வேட்பாளர் தேர்தலில் வெற்றிபெற வேண்டுமானால் 2025 பிரதிநிதிகளின் ஆதரவைப் பெற்றாக வேண்டும். குடியரசுக் கட்சியைப் பொறுத்தவரை மொத்த பிரதிநிதிகள் வாக்குகள் 2380. வெற்றிபெறுவதற்கு 1191 வாக்குகள் தேவை. வேட்பாளர் தேர்தல்கள் காகஸ் மற்றும் பிரைமரி என்ற இரு பிரிவுகளைக் கொண் டது. இவற்றுக்கும் உட்பிரிவுகள் உண்டு. சில மாநிலங்களில் காகஸ் முறையிலிலும் சில மாநிலங்களில் பிரைமரி முறையிலும் வேட்பாளர் தேர்தலைக் கட்சிகள் நடத்துகின்றன. ஒரு மாநிலத்தில் ஒரு கட்சி காகஸ் முறையில் தேர்தலை நடத்தினா லும் மற்றொரு கட்சி பிரைமரி முறையில் தேர்தலை நடத்தக்கூடும். பொதுவாக வேட்பாளர் தேர்தல்கள் முதலில் நடப்பது அயோவா (காகஸ்) மற் றும் நியூஹாம்ப்ஷயர் (பிரைமரி) மாநிலங்களில்தான். இதற்கு எந்தவொரு பிரத்யேகக் காரணமும் இல்லை. ஆண்டுத் தொடக்கத்தில் அயோவாவில் தொடங்கும் வேட்பாளர் தேர்தல்கள் ஜூன் மாதம் வரை ஒவ்வொரு மாநிலமாக நடக்கும். இந்தத் தேர்தல்களில் கட்சியின் சார் பில் அதிபர் தேர்தலில் களமிறங்க விரும்புபவர்கள் போட்டியிடுவார்கள். வேட்பாளர் தேர்தலில் பொதுமக்கள் (அல்லது கட்சி உறுப்பினர்கள்) அளிக்கும் வாக்குகளின் அடிப்படையில் அந்தந்தப் போட்டியாளர்களுக்குப் பிரதிநிதிகள் வாக்கு கிடைக்கும். அனைத்து மாநிலங்களிலும் வேட்பாளர் தேர்தல்கள் முடிந்த தும் கட்சிகளின் தேசியக் கூட்டம் நடக்கும். இக் கூட்டத்தில் அதிபர் வேட்பாள ரைப் பிரதிநிதிகள் தேர்வு செய்வார்கள். வேட்பாளர்கள் விவாதம்: இரு முக்கியக் கட்சிகளும் வேட்பாளர்களை அதிகாரப் பூர்வமாக அறிவித்ததும், அவர்கள் இருவ ரும் ஒரே மேடையில் தோன்றி விவாதம் நடத்துவார்கள். தேர்தலுக்கு முன்பாக குறைந்தது 2 முறையாவது இந்த விவாதம் நடக்கும். தேர்தல் நாள்: அமெரிக்க அதிபர் தேர்தல் என்பது அதிபர் மற்றும் துணை அதி பர் ஆகிய இருவருக்குமான தேர்தலாகும். இது 220 ஆண்டுகால பாரம்பரியம் கொண்டது. அமெரிக்காவின் அனைத்துத் தேர்தல் நடைமுறைகளும் நாள்காட் டியின் அடிப்படையில் நடத்தப்படுவது சிறப்பம்சம். ஒவ்வொரு லீப் ஆண்டும் நவம்பர் முதல் திங்கள்கிழமைக்கு அடுத்து வரும் செவ்வாய்க்கிழமையில் (இந்த ஆண்டு நவம்பர் 4) அதிபர் தேர்தல் நடக்கிறது. அரசியல் சட்டப்படி தேர்வாளர் குழு மூலமாகவே அதிபர் தேர்ந்தெ டுக்கப்படுகிறார். எனினும் இந்தத் தேர்வாளர் குழுவினர் நேரடியாக மக்களால் தேர்ந்தெடுக்கப்படுவதால் அதிபர் வேட்பாளருக்கு மாநில வாரியாக மக்கள் செல்வாக்கு இருந்தாக வேண்டும். அமெரிக்காவின் 50 மாநிலங்கள் மற்றும் மத்திய அரசின் ஆளுகைக்கு உள் பட்ட தலைநகரப் பகுதியான கொலம்பியா மாவட்டம் ஆகியவற்றிலிருந்து ஒரு குறிப்பிட்ட எண்ணிக்கையிலான தேர்வாளர்கள் தேர்ந்தெடுக்கப்படுகின்றனர். இந்த எண்ணிக்கை அந்தந்த மாநிலங்களில் உள்ள நாடாளுமன்ற (செனட் மற்றும் பிரதிநிதிகள் அவை) உறுப்பினர்களின் எண்ணிக்கைக்குச் சமம். கொலம்பியா மாவட்டத்துக்கு நாடாளுமன்றத் தில் பிரதிநிதித்துவம் இல்லை என்றபோ திலும் 1964-ம் ஆண்டு கொண்டுவரப்பட்ட சட்டத் திருத்தப்படி 3 தேர்வாளர் களைத் தேர்ந்தெடுக்கலாம். கட்சியின் மாநிலத் தலைமை தங்களுக்குரிய தேர்வாளர்களை முன்னரே நியமித் துவிடுகின்றன (இதற்கும் மாவட்ட அளவிலான தேர்தல் மற்றும் பிரசாரம் உண்டு). வாக்காளர்கள் எந்தக் கட்சியின் வேட்பாளரைத் தேர்ந்தெடுக்க விரும்புகிறார்களோ அந்தக் கட்சி நியமித்த தேர் வாளர் குழுவுக்கு வாக்களிக்க வேண்டும். அதாவது வாக்குச் சீட்டில் அதிபர் வேட் பாளரின் பெயருக்குப் பதிலாக அவரது கட்சியின் தேர்வாளர் குழுவினரின் பெயர்களோ அல்லது சுருக்கமாக கட்சிக ளின் பெயர்களோ இருக்கும். வாக்காளர்கள் அவற்றில் ஒன்றைத் தேர்ந்தெடுக்க வேண்டும். பல்வேறு மாநிலங்களிலும் தேர்ந்தெடுக்கப்படும் தேர்வாளர் குழுவினர் பின்னர் கூடி அதிபரைத் தேர்ந்தெடுப்பார்கள். ஒரு மாநிலத்தின் அதிக வாக்குகளை (சில மாநிலங்களில் 50 சதவீதத்துக்கும் அதிகமான) வேட்பாளர் ஒருவர் பெற்று விட்டால், அந்த மாநிலத்தின் அனைத்துத் தேர்வாளர் வாக்குகளையும் அவரே பெற்றுவிடுவார். உதாரணமாக ஒரு மாநிலத்தின் தேர்வாளர்கள் குழுவின் எண் ணிக்கை 30 என வைத்துக் கொண்டால் அந்த மாநிலத்தில் நடைபெற்ற தேர்தலில் ஒரு வேட்பாளர் மற்றவர்களைவிட அதிக (அல்லது 50 சதவீதத்துக்கும் அதிக மான) வாக்குகளைப் பெற்றுவிட்டால் அவர் அந்த மாநிலத்தின் 30 தேர்வாளர்க ளையும் பெற்றுவிடுவார் (மெய்ன் மற்றும் நெப்ராஸ்கா ஆகிய மாநிலங்கள் மட்டும் வேட்பாளர்கள் பெறும் வாக்குகளின் விகிதாசார அடிப்படையில் தேர்வாளர்களை ஒதுக்கீடு செய்கின்றன). தேர்வாளர்கள் அனைவரும் அந்த வேட்பாளரின் கட்சியால் நியமிக்கப்பட்டவர்கள் என்பதால் பின்னர் நடக்கும் அதிபரைத் தேர்ந்தெடுக்கும் கூட்டத்தில் அவருக்கு ஆதரவாகவே வாக்களிப்பார்கள். ஒரு கட்சியால் நியமிக்கப்பட்டு தேர்ந்தெடுக்கப்பட்ட தேர்வாளர்கள் மாற்றுக் கட்சி வேட்பாளருக்கு வாக்களிப்பதும் உண்டு. இதைத் தடுப்பதற்கு சில மாநிலங்களில் சட்டம் இருக்கிறது. ஆனால் இதுவரை யாரும் தண்டனை பெற்றதில்லை. அமெரிக்க அதிபர் தேர்தல் நடை முறையை உற்று நோக்கினால் அதிபராகத் தேர்ந்தெடுக்கப்படுபவர் நாடு முழுவதும் மக்களின் பெரும்பான்மையான வாக் கைப் பெற்றிருக்க வேண்டிய அவசியம் இல்லை என்பது தெரியவரும். அதாவது மாநில ரீதியில்தான் அதிபரின் வெற்றி கணக்கிடப்படுகிறதே தவிர, நாட்டின் ஒட் டுமொத்த வாக்குகளின் அடிப்படையில் அல்ல. உதாரணமாக 2000-ம் ஆண்டு நடந்த அதிபர் தேர்தலில் குடியரசுக் கட்சி வேட்பாளரான புஷ், நாடு முழுவதும் பதிவான வாக்குகளில் 47 சதவீதத்தையும், அவரை எதிர்த்துப் போட்டியிட்ட ஜன நாயகக் கட்சி வேட்பாளர் அல்-கோர் 48 சதவீத வாக்குகளையும் பெற்றனர். ஆனால் தேர்வாளர் வாக்குகளின் அடிப்ப டையில் புஷ் வெற்றி பெற்றார். அதிபர் தேர்தலை மத்திய அரசு நடத்துவது இல்லை என்பது கவனிக்க வேண் டிய மற்றொரு விஷயம். ஒவ்வொரு மாநிலமும் அந்தந்த மாநில சட்டத்துக்கும் மத்திய அரசியல் சட்டத்துக்கும் உட்பட்டு வெவ்வேறு முறைகளில் ஒரே நாளில் தேர்தல்களை நடத்துகின்றன. அதிபரைத் தேர்ந்தெடுக்கும் தேர்வாளர்களைத் தேர்ந்தெடுப்பது மட்டுமே தேர்தலின் நோக்கம். நாடு முழுவதும் 538 தேர்வாளர்கள் தேர்ந்தெடுக்கப்படுகிறார்கள். இது நாடாளுமன்ற செனட் அவை (ஒரு மாநிலத்துக்கு 2 உறுப்பினர் வீதம் மொத்தம் 100) உறுப்பினர்களின் எண்ணிக்கை, பிரதிநிதிகள் அவை (மொத்தம் 435) உறுப்பினர்களின் எண்ணிக்கை, கொலம்பியா மாவட்டத்துக்கு ஒதுக்கப்பட்ட தேர்வாளர்களின் எண்ணிக்கை (3) ஆகியவற்றின் கூடுதலுக்குச் சமம். தேர்வாளர்கள் கூட்டம்: மாநிலங்களில் நடக்கும் தேர்தல்களின் முடிவுகள் வெளியானதுமே அதிபர் யார் என்பது கிட்டத் தட்ட முடிவாகிவிடும். ஏனெனில் எந்த வேட்பாளருக்கு எத்தனை தேர்வாளர்கள் இருக்கிறார்கள் என்பது தெரிந்துவிடும். தேர்தல் முடிந்த பிறகு, வரும் டிசம்பர் மாதத்தின் இரண்டாவது புதன்கிழ மைக்கு அடுத்துவரும் திங்கள்கிழமையன்று அந்தந்த மாநிலத் தலைநகரங்க ளில் (கொலம்பியா மாவட்டத்துக்கு வாஷிங்டனில்) கூடுவார்கள். ஆக, 51 இடங்களில் ஒரே நேரத்தில் தேர்வாளர்கள் கூட்டங்கள் நடக்கும். வாக்குச் சீட்டு அல்லது வெற்றுத்தாள் மூலமாக அதிபருக்கான வாக்கைத் தேர்வாளர்கள் அளிப்பார்கள். நடைமுறையில் பெரும் பாலான மாநிலங்களில், அனைத்து வாக்குகளும் ஒரே வேட்பாளருக்குச் செல்லும். அதிபர் தேர்தலுக்கான முடிவு அறி விக்கப்பட்ட சிறிது நேரத்திலேயே அதே நடைமுறைப்படி துணை அதிபருக்கான தேர்தலும் நடக்கும். மொத்தமுள்ள 538 தேர்வாளர் வாக்குகளில், ஒரு வேட்பாளர் குறைந்தபட்சம் 270 வாக்குகளைப் பெற்றால் அவர் வெற்றிபெற்றதாக அறிவிக்கப்படும். சில நேரங் களில் எந்த வேட்பாளரும் 270 வாக்குகளைப் பெறாவிட்டால், அதிபரைத் தேர்ந் தெடுக்கும் பொறுப்பை நாடாளுமன்ற பிரதிநிதிகள் அவை ஏற்கும். நடைமுறையில் இரண்டு வேட்பாளருக்கு அதிகமானோர் தேர்தலில் போட்டியிட்டாலோ அல்லது இரு வேட்பாளர்களும் 269 வாக் குகளைப் பெற்றாலோ இந்த நிலை ஏற்படலாம். இதுவரை 1800-களில் இருமுறை மட்டுமே நாடாளுமன்ற பிரதிநிதிகள் அவை மூலம் அதிபர் தேர்ந்தெடுக்கப்பட்டிருக்கிறார்.


கூடவே படிக்கும் மாணவர்களை கொன்று ரத்தம் குடிக்க திட்டம்போட்ட சிறுமிகள்... - Kathiravan.com Posted by: S. Athavan in உலகச் செய்திகள் October 26, 2018 9:14 pm\t0 அமெரிக்கப் பள்ளி ஒன்றில் சகமாணவர்களைக் கொன்று அவர்களின் ரத்தத்தைக் குடிக்க இரண்டு பள்ளிச் சிறுமிகள் திட்டமிட்ட சம்பவம் அதிர்ச்சியை ஏற்படுத்தியுள்ளது. அமெரிக்காவில் மத்திய புளோரிடா பகுதியில் இயங்கி வரும் நடுநிலைப் பள்ளியில், கடந்த செவ்வாயன்று இரண்டு மாணவிகள் கழிப்பறையில் பதுங்கி இருப்பதாக சக மாணவிகள் மூலம் ஊழியர்களுக்கு தகவல் கிடைத்தது. அதனைத் தொடர்ந்து சந்தேகம் அடைந்த பள்ளி ஊழியர்கள், அச்சிறுமிகள் இருவரையும் பிடித்து சோதனை செய்தனர். அப்போது அவர்கள் இருவரும் கத்திகளை மறைத்து வைத்திருந்தது கண்டு அவர்கள் அதிர்ச்சி அடைந்தனர். தற்கொலை முயற்சிக்காக அவர்கள் கத்தி வைத்திருந்தனரோ என்ற சந்தேகத்தில், அவர்களிடம் ஊழியர்கள் விசாரணை நடத்தினர். அதில் மேலும் பல திடுக்கிடும் தகவல்கள் வெளியானது. அதாவது, சம்பந்தப்பட்ட இரண்டு சிறுமிகளும் மனித ரத்தம் குடிக்க விரும்பியுள்ளனர். அதற்காகத் தான் பள்ளிக்கு அவர்கள் கத்தியும் வந்துள்ளனர். உடன் படிக்கும் சக மாணவர்களின் குரல்வளையை அறுத்து, அவர்களைக் கொலை செய்து அவர்களின் ரத்தத்தைக் குடிக்க அவர்கள் திட்டமிட்டுள்ளனர். மேலும், அவர்களின் சதையை கடித்து தின்ன விரும்பியதாகவும், அதன் பின்னர் தாங்களும் தற்கொலை செய்து கொள்ளவும் திட்டமிட்டிருந்ததாகவும் தெரிவித்துள்ளனர். இதைக் கேட்டு அதிர்ச்சியடைந்த பள்ளி நிர்வாகம் உடனடியாக இது தொடர்பாக போலீசாருக்கு தகவல் தெரிவித்தனர். விரைந்து வந்த போலீசார் சிறுமிகளைக் கைது செய்து, அவர்களிடம் விசாரணை நடத்தினர். பின்னர் அவர்களை மருத்துவமனையில் அனுமதித்தனர். அங்கு சிறுமிகளின் மனநிலை குறித்த சோதனைகளையும், சிகிச்சையையும் மருத்துவர்கள் அளித்து வருகின்றனர். ஏன் அம்மாணவிகளுக்கு இது போன்ற விபரீத ஆசை ஏற்பட்டது என்பது குறித்து போலீசார் தீவிர விசாரணை மேற்கொண்டு வருகின்றனர். Previous: மஹிந்த ராஜபக்ஷ சற்றுமுன்னர் பிரதமராக பதவிப்பிரமாணம் செய்தார்... கொழும்பு அரசியலில் அதிரடி Next: பாடகி சின்மயி பாலியல் புகார் பதிவால் சிக்கிய அந்த7பேர்... நேர்ந்த கதி என்ன தெரியுமா?


“நீ கீறியது ஒரு முறை


12 எம்.பி., எம்எல்ஏ-க்கள் மீது வழக்கு: ஆள் கடத்தலிலும் பாஜக-வுக்கே முதலிடம்...! You are at:Home»மாநிலச் செய்திகள்»தில்லி»12 எம்.பி., எம்எல்ஏ-க்கள் மீது வழக்கு: ஆள் கடத்தலிலும் பாஜக-வுக்கே முதலிடம்...! பெண்களுக்கு எதிரான பாலியல் வல்லுறவுக் குற்றங்களில் முதலிடம் பெற்று, ஏற்கெனவே பாஜக எம்.பி., எம்.எல்.ஏ.க்கள் முதலிடம் பெற்றிருந்தனர்.தற்போது ஆள்கடத்தல் வழக்குகளிலும் பாஜக எம்.பி. எம்.எல்.ஏ.க்களே முதலிடத்தைத் தட்டிச் சென்றுள்ளனர். ஜனநாயக சீர்திருத்தங்களுக்கான சங்கம், இதுதொடர்பான தனது ஆய்வு முடிவுகளை வெளியிட்டுள்ளது. அதில் கூறப்பட்டிருப்பதாவது: இந்தியாவில் மொத்தமுள்ள 770 எம்.பி மற்றும் 4 ஆயிரத்து 86 எம்.எல்.ஏ-க்களில், ஆயிரத்து 24 பேர் மீது, அதாவது, 21 சதவிகிதம் பேர் மீது குற்ற வழக்குகள் உள்ளன. இதில் கடத்தல் வழக்குகள் மட்டும் 64 எனும் நிலையில், இந்திய அளவில் பாஜக எம்.பி., எம்.எல்.ஏ.க்கள் மீதே அதிகமான வழக்குகள் உள்ளன. பா.ஜ.க-வைச் சேர்ந்த எம்.பி மற்றும் எம்.எல்.ஏ-க்களுக்கு எதிராக 12 வழக்குகள் பதிவு செய்யப்பட்டுள்ளன. பாஜக-வுக்கு அடுத்ததாக காங்கிரஸ் மற்றும் ராஷ்ட்ரிய ஜனதா தளம் ஆகிய கட்சிகள் தலா 6 வழக்குகளுடன் இரண்டாவது இடத்தில் உள்ளன. தொடர்ந்து, பிஜூ ஜனதா தளம், தி.மு.க, சமாஜ்வாதி கட்சி, தெலுங்கு தேசம் கட்சி, திரிணாமூல் காங்கிரஸ் ஆகியவை அடுத்தடுத்த இடங்களைப் பிடித்துள்ளன. மாநிலங்கள் வாரியாக எடுத்துக் கொண்டால் பீகார் மற்றும் உத்தரப்பிரதேச மாநில எம்.எல்.ஏ-க்கள் மீது 9 வழக்குகளும், மகாராஷ்டிராவில் 8 வழக்குகளும் மேற்குவங்க எம்.எல்.ஏ-க்கள் மீது 7 வழக்குகளும் ஒடிசா, தமிழ்நாடு ஆகிய மாநில எம்.எல்.ஏ-க்கள் மீது நான்கு வழக்குகளும் ஆந்திரா, குஜராத் மற்றும் ராஜஸ்தான் ஆகிய மாநில எம்.எல்.ஏ-க்கள் மீது மூன்று வழக்குகளும் பதிவாகியுள்ளன.இவ்வாறு அறிக்கையில் தெரிவிக்கப்பட்டுள்ளது. 12 எம்.பி. எம்எல்ஏ-க்கள் மீது வழக்கு: ஆள் கடத்தலிலும் பாஜக-வுக்கே முதலிடம்...! Previous Articleதிரிபுராவில் லெனின், தசரத்தேவ் வரிசையில் வைத்தியநாத் மஜூம்தார் சிலையும் தகர்ப்பு: மாநிலம் முழுவதும் இடதுமுன்னணி போராட்டம்...! Next Article மணிகா பத்ராவிற்கு ஊக்கத்தொகை எப்போது கிடைக்கும்? காலம் தாழ்த்தும் தில்லி அரசு..!


இந்தியா: மார்ச் 14-ம் தேதி புதிய சியோமி ஸ்மார்ட்போன் அறிமுகம் | Xiaomi to launch a new smartphone on March 14 in India - Tamil Gizbot இந்தியா: மார்ச் 14-ம் தேதி புதிய சியோமி ஸ்மார்ட்போன் அறிமுகம்.! Updated: Thursday, March 8, 2018, 11:30 [IST] சியோமி நிறுவனம் வரும் மார்ச் 14-ம் தேதி மி டிவி 4ஏ சீரிஸ் ஸமார்ட் டிவி மாடல்களை இந்தியாவில் அறிமுகப்படுத்த திட்டமிட்டுள்ளது, அதன்பின்பு புதிய ரெட்மி 5 ஸ்மார்ட்போன் மாடலை கண்டிப்பாக மார்ச் 14-ம் அறிமுகப்படுத்தும் சியோமி நிறுவனம். மேலும் இந்திய மொபைல் சந்தையில் அதிக எதிர்பார்ப்புகளை உருவாக்கியுள்ளது இந்த ஸ்மார்ட்போன் மாடல். பின்னர் ரெட்மி 5 இரண்டு சேமிப்பு வகைகளில் வருகிறது என்பது குறிப்பிடத்தக்கது. கடந்த ஆண்டு டிசம்பரில் சீனாவில் ரெட்மி 5 மற்றும் ரெட்மி 5 பிளஸ் அறிமுகப்படுத்தப்பட்டது, மேலும் ரெட்மி 5 ஸ்மார்ட்போன் மாடல் பொறுத்தவரை ஆண்ட்ராய்டு 7.1.2 நௌக்கட் இயங்குதளத்தை அடிப்படையாக கொண்டு வெளிவந்துள்ளது. அதன்பின்பு இந்த ஸ்மார்ட்போனின் கேமராவுக்கு அதிக முக்கியதுவம் கொடுக்கப்பட்டுள்ளது. சியோமி ரெட்மி 5: ரெட்மி 5 ஸ்மார்ட்போன் மாடல் 5.7-இன்ச் எச்டி பிளஸ் டிஸ்பிளே வடிவமைப்பைக் கொண்டுள்ளது, அதன்பின்பு 720 x 1440 பிக்சல் தீர்மானம் மற்றும் 18:9 என்ற திரைவிகிதம் இவற்றுள் இடம்பெற்றுள்ளது. இந்த சியோமி ரெட்மி 5 ஸ்மார்ட்போனில் 12எம்பி ரியர் கேமரா பொருத்தப்பட்டுள்ளது, அதன்பின் இதனுடைய செல்பீ கேமரா 5மெகாபிக்சல் எனக் கூறப்படுகிறது. மேலும் ; எல்இடி ஃபிளாஷ் ஆதரவு இவற்றில் இடம்பெற்றுள்ளது. வைபை 802.11, ப்ளூடூத் 4.2, 4ஜி வோல்ட், ஜிபிஎஸ், யுஎஸ்பி டைப்-சி, என்எப்சி, மைக்ரோ யுஎஸ்பி, கைரேகை ஸ்கேனர் போன்ற இணைப்பு ஆதரவுகள் இவற்றுள் அடக்கம் எனக் கூறப்படுகிறது. ஸ்னாப்டிராகன் 450 : சியோமி ரெட்மி 5 ஸ்மார்ட்போனில் 1.8ஜிகாஹெர்ட்ஸ் ஆக்டோ-கோர் ஸ்னாப்டிராகன் 450 செயலி இடம்பெற்றுள்ளது, அதன்பின் ஆண்ட்ராய்டு 7.1.2 நௌக்கட் இயங்குதளத்தை கொண்டுள்ளது இந்த ஸ்மார்ட்போன். ரெட்மி 5 பொறுத்தவரை 2ஜிபி மற்றும் 3ஜிபி ரேம் முறையே இதன் விலை ரூ.7,795 மற்றும் ரூ.8,770-எனத் தகவல் தெரிவிக்கப்பட்டுள்ளது, மேலும் இந்த ஸ்மார்ட்போனில் 3200எம்ஏஎச் பாஸ்ட் சார்ஜ் கொண்ட பேட்டரி பொறுத்தப்பட்டுள்ளது. Xiaomi to launch a new smartphone on March 14 in India; Read more about this in Tamil GizBot


text: ஜெயிக்க வேண்டிய போட்டியில் தோத்துட்டீங்களேடா.! பாக்., டீம் மற்றும் பாபர் அசாம் மீது கோபத்தை கொட்டிய அக்தர் | shoaib akhtar opines pakistan lost in first test against england and criticizes babar azam Pakistan, First Published 10, Aug 2020, 9:56 PM பாகிஸ்தான் அணி இங்கிலாந்தில் சுற்றுப்பயணம் செய்து 3 டெஸ்ட் மற்றும் 3 டி20 போட்டிகள் கொண்ட தொடரில் ஆடிவருகிறது. முதலில் டெஸ்ட் தொடர் நடந்துவருகிறது. மான்செஸ்டரில் நடந்த முதல் டெஸ்ட்டில் இங்கிலாந்து அணி 3 விக்கெட்டுகள் வித்தியாசத்தில் வென்றது. இங்கிலாந்தில் பாகிஸ்தான் அணி சிறப்பாக செயல்பட வேண்டும் என்பதற்காக, பாகிஸ்தான் கிரிக்கெட்டின் ஆல்டைம் சிறந்த வீரர்களில் ஒருவரும் வெளிநாடுகளில் சிறப்பாக ஆடி நல்ல ரெக்கார்டை வைத்திருக்கும் சிறந்த முன்னாள் பேட்ஸ்மேனான யூனிஸ் கானை, அணியின் பேட்டிங் பயிற்சியாளராக நியமிக்கப்பட்டார். யூனிஸ் கானும் வீரர்களுக்கு டிப்ஸ்களை கொடுத்துவருகிறார். யூனிஸ் கான் பேட்டிங் பயிற்சியாளராக நியமிக்கப்பட்டதால் பாகிஸ்தான் அணியின் மீது எதிர்பார்ப்பு அதிகமாக இருந்தது. அதற்கேற்ப முதல் இன்னிங்ஸி ஷான் மசூத் சிறப்பாக ஆடி சதமடித்தார். பாபர் அசாம் அரைசதம் அடித்தார். ஷான் மசூத் 156 ரன்களையும் பாபர் அசாம் 69 ரன்களையும் விளாச, ஷதாப் கான் தன் பங்கிற்கு 46 ரன்கள் அடித்து கொடுத்தார். முதல் இன்னிங்ஸில் இவர்கள் மூவரை தவிர மற்ற அனைவருமே ஒற்றை இலக்கத்தில் வெளியேறினர். ஷான் மசூத், பாபர் அசாமின் பொறுப்பான பேட்டிங்கால் முதல் இன்னிங்ஸில் 326 ரன்கள் அடித்தது பாகிஸ்தான் அணி. இதையடுத்து முதல் இன்னிங்ஸை ஆடிய இங்கிலாந்து அணி வெறும் 219 ரன்களுக்கு சுருண்டது. முதல் இன்னிங்ஸில் 107 ரன்கள் முன்னிலை பெற்ற பாகிஸ்தான் அணி, முதல் இன்னிங்ஸில் வலுவான நிலையில் இருந்தும் இரண்டாவது இன்னிங்ஸில் வெறும் 169 ரன்களை மட்டுமே அடித்து ஆல் அவுட்டானதால். 277 ரன்கள் என்ற எளிய இலக்கை இங்கிலாந்துக்கு நிர்ணயித்தது. 107 ரன்கள் முன்னிலை பெற்ற பாகிஸ்தான் அணி 250--300 ரன்களை இரண்டாவது இன்னிங்ஸில் அடித்திருந்தால் ஜெயித்திருக்கலாம். ஆனால் அந்த வாய்ப்பை நழுவவிட்டு, 169 ரன்களில் இரண்டாவது இன்னிங்ஸில் சுருண்டது பாகிஸ்தான். 277 ரன்கள் என்ற எளிய இலக்குடன் நான்காம் நாள் ஆட்டத்தின் முதல் செசனிலேயே இரண்டாவது இன்னிங்ஸை தொடங்கிய இங்கிலாந்து அணிக்கு இது எளிய இலக்கு. ஆனால் அந்த இலக்கை அவ்வளவு எளிதாக அடிக்கவிடவில்லை பாகிஸ்தான். 117 ரன்களுக்கே 5 விக்கெட்டுகளை பாகிஸ்தான் பவுலர்கள் வீழ்த்திவிட்டனர். விரைவில் விக்கெட்டுகளை வீழ்த்தியதால், இங்கிலாந்துக்கு நெருக்கடி அதிகரித்த அந்த சூழலில், மீண்டும் பாகிஸ்தான் அணிக்கு வெற்றி வாய்ப்பு கிடைத்தது. ஆனால் அதையும் தவறவிட்ட பாகிஸ்தான், பட்லர் மற்றும் வோக்ஸ் ஆகிய இருவரையும் அடிக்கவிட்டனர். அந்த ஜோடியை பிரிக்க முடியாமல் வெற்றியை தாரைவார்த்தனர். இறுதியில் 3 விக்கெட்டுகள் வித்தியாசத்தில் இங்கிலாந்து வெற்றி பெற்றது. இந்த போட்டியின் முடிவு குறித்து பாகிஸ்தான் அணியின் முன்னாள் கேப்டனும் மிகப்பெரிய பவுலிங் ஜாம்பவனுமான வாசிம் அக்ரம், அஃப்ரிடி மற்றும் முகமது யூசுஃப் ஆகியோர் அதிருப்தி தெரிவித்திருந்தனர். வெற்றி பெற வாய்ப்பிருந்தும், கேப்டன் அசார் அலியின் கேப்டன்சி குறைபாட்டால் தோல்வியை தழுவ நேரிட்டதாக கூறியிருந்தார் வாசிம் அக்ரம். இந்நிலையில், இந்த போட்டி குறித்து கருத்து தெரிவித்துள்ள ஷோயப் அக்தர், பாகிஸ்தான் அணி இரண்டாவது இன்னிங்ஸில் நல்ல ஸ்கோர செய்து, 350-400 ரன்களை இலக்காக நிர்ணயித்திருக்கலாம். ஆனால் ஒரு பார்ட்னர்ஷிப் கூட அமையவில்லை. பாகிஸ்தான் அணியின் நட்சத்திர பேட்ஸ்மேன்கள் யாரும் சரியாக ஆடவில்லை. நீங்கள் பெரிய வீரராக வளர்ந்து, பெரும் புகழையும் பெயரையும் சம்பாதிக்க வேண்டுமென்றால், இதுமாதிரியான சூழல்களை பயன்படுத்திக்கொள்ள வேண்டும். 107 ரன்கள் முன்னிலை பெற்றும், அணிக்கு வெற்றியை தேடிக்கொடுக்க முடியவில்லை என்றால், பெரிய வீரர் என்று சொல்லிக்கொள்வதில் ஒரு பயனும் இல்லை. ஷான் மசூத் துரதிர்ஷ்டசாலி. ஆனால் அவர் அவரது கடமையை முதல் இன்னிங்ஸில் சரியாக செய்துவிட்டார். ஆசாத் ஷாஃபிக் ரன் அவுட்; அது அவரது தவறு. பாபர் அசாம் நல்ல பேட்ஸ்மேனாக இருக்கலாம். ஆனால் மேட்ச் வின்னராக திகழ வேண்டும் என்று அக்தர் தெரிவித்துள்ளார். பாபர் அசாமை விராட் கோலி, வில்லியம்சன் ஆகிய ஜாம்பவான்களுடன் ஒப்பிட்டு அவரை மிகப்பெரிய பேட்ஸ்மேன் என்று, பாகிஸ்தான் முன்னாள் வீரர்கள் மட்டுமல்லாது மற்ற நாடுகளின் முன்னாள் ஜாம்பவான்கள் பலரும் புகழ்ந்துதள்ளுகின்றனர். இந்நிலையில், சிறந்த வீரராக இருந்தாலும், அணிக்கு வெற்றி வாய்ப்பு இருக்கும் ஒரு போட்டியில் சரியான நேரத்தில் சிறப்பாக ஆடி அணிக்கு வெற்றியை தேடிக்கொடுக்க முடியவில்லை என்றால், சிறந்த வீரர் என்று மார்தட்டிக்கொள்வதில் பயனில்லை என்பதை அக்தர் நெற்றிப்பொட்டில் அடித்தாற்போல தெரிவித்துள்ளார்.


பிரசவம் ஆன பெண்களுக்கு அதிக ரத்தப்போக்கு ஏற்படக் காரணம் |karpa kala ratha pokku tips tamil | பிரசவம் ஆன பெண்களுக்கு அதிக ரத்தப்போக்கு ஏற்படக் காரணம் |karpa kala ratha pokku tips tamil


ஜெர்மனி விமான நிலையத்தி Facebook Twitter Make this my homepage Users Online: 16463 ஜெர்மனி விமான நிலையத்தில் இந்தியப் பெண்ணுக்கு அவமரியாதை: அறிக்கை கோரினார் சுஷ்மா ஜெர்மனியின் பிராங்க்பர்ட் விமான நிலையத்தில் பாதுகாப்பு சோதனையின்போது இந்தியப் பெண் ஒருவரை ஆடைகளை களையச் செய்யுமாறு வற்புறுத்தி அவமானப்படுத்தியதாக எழுந்த புகார் குறித்து வெளியுறவு அமைச்சர் சுஷ்மா ஸ்வராஜ் அறிக்கை கோரியுள்ளார். ஜெர்மனியில் உள்ள இந்திய தூதரக அதிகார் ரவீஷ் குமாருக்கு அனுப்பியுள்ள ட்வீட்டில், பிராங்க்பர்ட் சம்பவம் தொடர்பாக வெளியான செய்தியை இணைத்து இது தொடர்பாக விளக்கம் அளிக்குமாறு கோரியுள்ளார். ஸ்ருதி பஸப்பா, பெங்களூருவில் இருந்து ஐஸ்லாந்து நாட்டுக்கு தனது கணவர் மற்றும் 4 வயது மகளுடன் சென்றிருக்கிறார். ஜெர்மனியின் பிராங்க்பர்ட் விமான நிலையத்தில் வழக்கமான பாதுகாப்பு பரிசோதனைகளின்போது அவருக்கு ஃபுல் பாடி ஸ்கேன் என அழைக்கப்படும் முழு உடல் ஸ்கேன் பரிசோதனை நடத்தப்பட்டிருக்கிறது. அதன்பின்னர், சந்தேகம் இருப்பதாகக் கூறி ஸ்ருதியை தனியாக ஒரு அறைக்கு அழைத்துச் சென்ற விமான நிலைய பாதுகாப்பு ஊழியர்கள் அவரை ஆடைகளை களையுமாறு வற்புறுத்தியுள்ளனர். முழு உடல் ஸ்கேன் பரிசோதனையில் சந்தேகத்துக்கு இடமாக ஏதுமில்லையே என ஸ்ருதி கூறியும் அவர்கள் அதை ஏற்றுக்கொள்ளவில்லை. ஆடைகளை களைந்து சோதனை நடத்த வேண்டும் என மீண்டும் மீண்டும் வலியுறுத்தினர். அப்போது, ஸ்ருதி நீங்கள் வேண்டுமானாலும் என் உடலில் ஏதாவது மறைத்து வைத்திருக்கேனா எனத் தடவிப் பார்த்து தேடிக் கொள்ளுங்கள் எனக் கூறியிருக்கிறார். ஆனால், அவர்கள் ஏற்கவில்லை. எனக்கு வயிற்றுப்பகுதியில் ஒரு அறுவை சிகிச்சை செய்யப்பட்டிருக்கிறது. அதனால் உங்களுக்கு ஏதாவது சந்தேகம் என்றால் அதற்கான மருத்துவச் சான்றிதழை தருவதாகவும் கூறியிருக்கிறார். அதையும் அவர்கள் ஏற்கவில்லை. இந்த வாக்குவாதங்கள் அத்தனையும் அவரது 4 வயது மகள் கண் முன்னாலேயே நடந்துள்ளது. பாதுகாவலர்கள் மிகவும் கெடுபிடி காட்டவே, ஸ்ருதி தனது கணவரை அழைத்துவருமாறு கூறியிருக்கிறார். அவரது கணவர் ஐஸ்லாந்து நாட்டைச் சேர்ந்தவர். அவரைப் பார்த்தவுடன் பாதுகாப்பு அதிகாரிகள் சற்று கெடுபிடிகளை தளர்த்தியுள்ளனர். இவை அனைத்தையும் தனது ஃபேஸ்புக் பக்கத்தில் பதிவு செய்துள்ள ஸ்ருதி பஸவப்பா, "என்னிடம் அவ்வளவு கெடுபிடி காட்டிவிட்டு, எனது கணவர் ஐஸ்லாந்து நாட்டைச் சேர்ந்தவர் என்பது தெரிந்ததுமே ஆடைகளை களையச் சொல்லாமல் உடலில் தடவிப் பார்த்து சோதனையை முடித்துக் கொண்டனர். இது இனவெறி ரீதியான தாக்குதலே" எனக் குறிப்பிட்டிருந்தார். இந்த பதிவு தொடர்பாக வெளியான செய்திகளை சுட்டிக் காட்டிய சுஷ்மா விரிவான விளக்கமளிக்குமாறு ஜெர்மனிக்கான இந்திய தூதரக அதிகாரிக்கு உத்தரவிட்டுள்ளார்.


text: பாவங்கள் போக்கி, நல்லருள் அருளும் மோகினி ஏகாதசி விரதம்! | Procedure Of Mohini Egathasi Fasting மோகினி ஏகாதசி மோகினி ஏகாதசி விரதம், பல னங்கள் மற்றும் ஆசிகள் இந்து மதத்தில், மோகினி ஏகாதசி ஒரு புனிதமான மற்றும் பலனளிக்கும் நாளாகக் கருதப்படுகிறார். இந்த புனித தேதியில் முழு சடங்கின் படி நோன்பு நோற்பவர் தனது வாழ்க்கையில் அதிர்ஷ்டசாலி என்று கருதப்படுகிறது. அவள் / அவன் மாயையின் சோதனையை வென்று இரட்சிப்பை அடைவதை நோக்கி நகர்கிறாள். மோகினி ஏகாதசி வ்ராத் & பூஜை சடங்குகள் ஏகாதசி நாளில், பகல் நேரத்தில் குளித்துவிட்டு சுத்தமாக ஆடைகளை அணியுங்கள். அதன் பிறகு, urn நிறுவலை (கலாஷ் ஸ்தப்னா) செய்து விஷ்ணுவை வணங்குங்கள். நண்பகல் நேரத்தில், மற்றும் மோகினி ஏகாதசி வ்ரத் கதையை கேட்டு வாசிக்கவும். இரவில், ஸ்ரீ ஹரியிடம் பிரார்த்தனை செய்து பஜன்-கீர்த்தன் மற்றும் ஜாக்ரான்ஸ் செய்யுங்கள். த்வாதாஷி நாளில் ஏகாதசி வ்ரத் திறக்கவும். கடவுளை வணங்கியபின் பிராமணருக்கோ அல்லது ஏழைகளுக்கோ உணவு வழங்கவும், பங்களிப்புகளை வழங்கவும். அதன் பிறகுதான் உங்கள் உணவு உண்டு. மோகினி ஏகாதசி வ்ரதத்தின் முக்கியத்துவம் ஒரு புராணக் கதையின்படி, சமுத்திர மந்தனின் போது அமிர்தத்தைப் பெற்ற பிறகு தேவ்தாஸ் & அசுரர்களிடையே பிளவு தொடங்கியது. தங்கள் பலத்தால் கூட, தேவதர்களால் அசுரர்களை படுகொலை செய்ய முடியவில்லை, எனவே விஷ்ணு மோகினியாக மாறி அசுரர்களை ஒரு தவறான மாயையில் கவர்ந்தார். அவர் அனைத்து அமுதத்தையும் எடுத்துக்கொண்டு, தேவ்தாஸுக்கு அதைக் குடிக்கக் கொடுத்தார், அதன் பிறகு அவர்கள் அழியாத நிலையை அடைந்தனர். அதனால் தான்; இந்த ஏகாதசி மோகினி ஏகாதசி என்று அழைக்கப்படுகிறது. மோகினி ஏகாதசி வ்ராட்டின் வரலாற்று புராணக்கதை தன்பால் என்ற பணக்காரர் வாழ்ந்த பத்ராவதி என்ற அழகான நகரம் இருந்தது. அவருக்கு 5 மகன்கள் இருந்தனர், அவர்களில் இளைய மகன் த்ரிஷ்டாபுதி. அவர் தனது தந்தையின் பணத்தை கெட்ட செயல்களில் வீணடிப்பார். அவருக்கு கெட்ட பழக்கங்களை விரக்தியடையச் செய்தபின், தன்பால் அவரை வீட்டை விட்டு வெளியேற்றினார். இதனால் த்ரிஷ்டபூதி இரவும் பகலும் துக்கமடைந்து சுற்றித் திரிந்தார். சில நல்ல செயல்களால், அவர் மகரிஷி க und ண்டில்யா ஆசிரமத்தை அடைந்தார். மகரிஷி கங்கையில் குளிப்பதில் இருந்து திரும்பி வந்தார். த்ரிஷ்டபூதி, தனது வருத்தத்தால் எடைபோட்டு, க und ண்டில்யா ரிஷியிடம் வந்து கெஞ்சினார், ரிஷி! என்மீது கொஞ்சம் கருணை வைத்து ஒரு தீர்வை வழங்குங்கள், இதன் தாக்கத்தால் எனது எல்லா துக்கங்களிலிருந்தும் நான் விடுபட முடியும். ' பின்னர் க und ண்டில்யா மோகினி என்ற புகழ்பெற்ற ஏகாதசி வ்ரதத்தை செய்யச் சொன்னார். இந்த உண்ணாவிரதத்தால், கடந்தகால வாழ்க்கையின் பாவங்கள் கூட சேதமடைகின்றன. ரிஷ்டி சொன்ன விதிகளின்படி த்ரிஷ்டபூதி நோன்பு நோற்கிறார், இதன் மூலம் அவர் இரட்சிப்பை அடைந்து ஸ்ரீ விஷ்ணு தம்மிடம் சென்றார்.


text: [பதிவுகள் மே 2005 (இதழ் 65) இதழில் எழுத்தாளர் சுந்தர ராமசாமியின் 'பிள்ளை கெடுத்தாள் விளை' என்னும் சிறுகதை பற்றி ஆதவண் தீட்சண்யா எழுதிய 'படைப்புச் சுதந்திரமும் அத்துமீறலும் ஒன்றல்ல' என்னும் கட்டுரை தொடர்பாக சிறு விவாதமே நடைபெற்றது. அதில் எழுத்தாளர்களான ரவிகுமார், யமுனா ராஜேந்திரன், R.P.ராஜநாயஹம் மற்றும் புதியமாதவி ஆகியோர் கலந்து கொண்டனர். ஒரு பதிவுக்காக அவ்விவாதம் இங்கே யூனிகோட்டில் மீள்பிரசுரிக்கப்பட்டுள்ளது.] பதிவுகள் மே 2005; இதழ் 65.! தமிழ்நாடு! படைப்புச் சுதந்திரமும் அத்துமீறலும் ஒன்றல்ல... - ஆதவன் தீட்சண்யா - படைப்பில் பிரச்சாரம் முதன்மையுறுமாயின் கலைநோக்கம் சிதைந்துவிடும். நாலெழுத்து படித்து பொதுவெளியில் புழங்க வரும் தலித்பெண்ணை இகழவேண்டும் என்ற சுந்தரராமசாமியின் பிரச்சாரத்தினால் ‘பிள்ளை கெடுத்தாள் விளை’- ஒரு கதையாக உருவாகாமல் மூளிப்பட்டுள்ளது. அது வரலாற்றையும் சொல்லவில்லை, புனைவாகவும் இல்லை. கதையின் சாரமான செய்தியிலும் புதுமையொன்றுமில்லை. வேலைக்குப் போகும் பெண்கள் ஒழுக்கக்கேடானவர்கள் என்று ஏற்கனவே சங்கராச்சாரி அருளியதன் மறுவுருவாக்கமே. தாயம்மாளின் கதையைச் சொல்பவன் தங்கக்கண். தங்கக்கண் கதையைச் சொல்கிறான் செல்லதுரை. தங்கக்கண்ணின் முன்னோர் வாழ்ந்த மாடக்குழியும் தாயம்மாளின் மாங்குளமும் ( மாங்குழி என்கிறார் முதலில்) தான் கதை நடக்கும் ஊர்கள். கதை 20 ம் நூற்றாண்டின் ஆரம்பத்தில் தொடங்குகிறது. அன்று தங்கக்கண்ணின் முன்னோர்களான ஆண்களின் உடை கௌபீனம். ‘பொட்டையா, போடாதே மேல்சீலை’. மேல்சீலை உடுத்த அனுமதியற்ற சாதிகளின் படிநிலையில் மேலே நாடார்களும் கீழே தலித்களும் இருந்தனர். எனவே மேல்சீலை உடுத்த அனுமதியற்ற தாழ்ந்த சாதிப்பெண் என்று தாயம்மாளை அறிமுகப்படுத்தும் தங்கக்கண் நாடார் என்றும் தாயம்மாள் தலித் என்றும் தெளிவாகிறது. 19ம் நூற்றாண்டின் பின்பகுதியிலேயே நாடார் பெண்களும் (26.07.1859 ), தாழ்த்தப்பட்ட பெண்களும் (01.07.1865) தோள்சீலை அணிந்து கொள்ளும் உரிமையை அடைந்துவிட்டனர். ஆனால் 20 ம் நூற்றாண்டின் முற்பகுதியில் பாதிரியார் வரும்போது தாயம்மாளின் உறவுப்பெண்கள் மார்பை மறைத்துக்கொள்ள அவஸ்தையுறுகிறார்கள் என்கிறது கதை. அய்யா வைகுண்டரும் அய்யங்காளியும் வரலாற்றைத் திருத்தும் சுந்தரராமசாமியை மன்னிப்பார்களாக. தாழ்ந்த சாதியென்று தெரிந்தும் தாயம்மாளின் கல்வியறிவை மதித்து தங்கள் ஊரின் பள்ளிக்கு அவளை தலைமையாசிரியையாக நியமித்து அப்போதே முன்னூறு ரூபாய் ஊதியம் வழங்குகின்றனராம் மாடக்குழி மகான்கள். சுதந்திரத்திற்கு பின் வந்த முதல் பாராளுமன்றத் தேர்தலில் போட்டியிடுமாறும் இங்கிலிசில் பேசி பிரச்சாரம் செய்யுமாறும் கட்சிகள் அவளை மொய்க்கின்றனவாம். (இன்றுவரை பாப்பாப்பட்டியிலும் கீரிப்பட்டியிலும் வேட்புமனு கூட தாக்கல் செய்யமுடியவில்லை.) இந்தளவுக்கு அவளைக் கொண்டாடி ஊரார் தரும் மரியாதையை காப்பாற்றிக் கொள்ளவில்லை தாயம்மாள். அடித்தள மக்களின் மேலெழும்பும் முயற்சிகளை ‘நாயைக் குளிப்பாட்டி நடுவீட்டில் வைத்தாலும்’ என்று இளக்காரம் பேசி மறுக்கும் திக்கசாதியின் மனோபாவம் தான் கதையின் அடியோட்டம். அவளளவு படித்த ஆம்பளையே இல்லை அவளது சாதியில். கல்யாணமில்லை. அதற்காக காமத்தை அடக்கிக் கொள்ளமுடியுமா? தன்னிடம் டியூசன் படிக்கும் நாலாங்கிளாஸ் பையனை சூறையாடுகிறாளாம். மரணப்படுக்கையிலிருக்கும் போதும் ஒழுக்கத்தைக் காப்பாற்றும் பொறுப்பிலுள்ளவர்கள் வாழும் ஊர், இந்த ஒழுக்கக்கேட்டை தாங்கிக்கொள்ளுமா? பிரம்பாலடித்து உதட்டைக் கிழிக்கிறது. ளாளுக்கு அடித்து துவைக்கின்றனர். பெருகி வழியும் அவளது ரத்தம் தொட்டு அவள்மீது கதை எழுதுகிறார் சுந்தரராமசாமி. ஹா அற்புதம் என்கின்றனர் அவரது வாசிப்படிமைகள். முதல் பாராளுமன்றத் தேர்தலில் போட்டியிடுமளவுக்கு வயதேறிய தாயம்மாள் அதன்பின் ஊரை விட்டோடி ஐம்பத்துமூன்று வருடங்கள் கழித்து ஊர்திரும்பிச் சாகிறாள். காலக்கணக்கின் துல்லியம் கிட்டத்தட்ட 2005 என்று சமகாலத்தை எட்டுகிறது. ஆனால், தாயம்மாள் செத்து 16 நாள் கடந்த பின் அவளது கதையைச் சொல்லும் சூறாவளி தினசரியின் பிரதம நிருபர் தங்கக்கண்ணுக்கு தற்போதைய மாதச்சம்பளம் நாற்பதுரூபாயாம். கள்ளக்கணக்கெழுதி நாளொன்றுக்கு ஒருரூபாயை இசுக்கிவிடப் பார்க்கும் அவன் 1942 இயக்கத்தில் பங்கேற்ற சுதந்திரப்போராட்டத் தியாகி என்கிறார் கதாசூடாமணி சுந்தரராமசாமி. தான் எழுதுவதில் குற்றம்காண யாரிருக்கிறார்கள் என்று காலம் இடம் வரலாற்றுத் தரவுகளை குளறுபடியாக பொறுப்பின்றி கையாள்வது மமதையின் உச்சம். - 2 - ‘பலான’ விசயத்தில் ஆள் கொஞ்சம் வீக் தெரியுமோ என்ற தகவலை, உண்மையா என்று சோதிக்காமலே ஒரு குற்றச்சாட்டாக பதிவுசெய்துகொள்வது பொதுஉளவியல். ஜீவா, பெரியார், பாப்லோ நெருடாவை இழிவுபடுத்த காலச்சுவடு கையாண்ட அருவருக்கத்தக்க இந்த அணுகுமுறையைத்தான் தாயம்மா மீதும் பிரயோகித்துள்ளார் சுந்தரராமசாமி. திருமணம்- ஆண்துணை- உடலின்பம் என்று சராசரியாக வாழப் பணியாத பெண்களை மிரட்டி வசக்கி தொழுவத்தில் கட்டும் கலாச்சார காவலாளியாகவும் கூட ஆலத்தி பிடிக்கிறார். பிற மதத்தாரால்தான் நம்நாட்டுப் பெண்களின் கலாச்சாரம் பாழ்பட்டது என்று இந்துத்வவாதிகள் சொல்வதையே - பாதிரியார் பேச்சைக் கேட்டு படிக்கப்போய்த்தான் அவளுக்கு இவ்வளவு கேடுகளும் வந்துசேர்ந்தது என்று சுந்தரராமசாமியும் சொல்வதாய் கருதவும் இக்கதை இடமளிக்கிறது. தம்மை உயர்வானவர்களாய் நிறுவிட மற்றாரை இழித்துரைக்கும் மலினமான தந்திரத்தை சுந்தரராமசாமியோ காலச்சுவடோ திடுமென்று இக்கதையில் மட்டுமே கையாளவில்லை. பிம்பங்களை கட்டுடைப்பதாகவும் காத்திரமான விமர்சனத்தை எதிர்கொள்ளும் பக்குவத்தை தமிழ்ச்சமூகம் வளர்த்துக் கொள்ளவேண்டும் என்றும் வியாக்கியானம் கூறி திராவிட , பொதுவுடமை இயக்கங்களையும் ளுமைகளையும் இழிவுபடுத்துவது தொடர்கிறது. தம்மையன்றி வேறெவருக்கும் இலக்கியம் வரலாறு பண்பாடு எதுவும் தெரியாது என்று காலச்சுவடு குழுவால் ரவுண்டுகட்டி மட்டந்தட்டப்பட்ட படைப்பாளிகள் அனேகர். எதைவேண்டுமாயினும் எழுதுவதே கருத்துச்சுதந்திரமாம். ஆனால் இவர்களைப்பற்றி ஒருவார்த்தை சொன்னாலும் மானநஷ்ட வழக்கு தான். விபரங்களுக்கு வெங்கட் சாமிநாதனை அணுகவும். படைப்பின் வன்முறை என்று ஒப்பாரிவைத்து ஊர்உலகமெல்லாம் கையெழுத்தியக்கம் நடத்துவார்கள். செருப்பு போட்டிருப்பவனுக்குத் தான் அது எங்கே கடிக்கிறது என்று தெரியும். தங்கக்கண் நாடாருக்குள் பதுங்கிக்கொண்டு சுந்தரராமசாமி எங்கே கடிக்கிறார் என்பது சுரணையுள்ளவர்களுக்கு தெரிகிறது. (மரத்துப் போனவர்களைப் பற்றி பேசாதீர்கள், ப்ளீஸ்). அத்துமீறலை படைப்புச் சுதந்திரமெனக்கூறி தப்பித்துக்கொள்ள யாருக்கும் உரிமையில்லை. இப்படியெல்லாம் அபாண்டமாய் எழுதுவது வன்கொடுமை தடுப்புச்சட்டத்தின் கீழ் தண்டனைக்குரிய குற்றமென்று உடனிருக்கும் உற்ற நண்பர்கள் சுந்தரராமசாமிக்கு அறிவுறுத்தி பகிரங்கமாக மன்னிப்பு கோரச் செய்யலாம். கதையை வெளியிட்ட காலச்சுவடுக்கும் வேறு கதிமார்க்கமில்லை. This e-mail address is being protected from spambots. You need JavaScript enabled to view it நன்றி: பதிவுகள் மே 2005; இதழ் 65. |< Prev||Next >|


10 கோடியை வீணாக்கிய ஷங்கர்.. அம்பலமான மருமகனின் போக்சோ வழக்கு - Cinemapettai 10 கோடியை வீணாக்கிய ஷங்கர்.. அம்பலமான மருமகனின் போக்சோ வழக்கு தற்போது ஹாட் நியூஸ் ஆக பேசப்படுவது இயக்குனர் ஷங்கர் மகளின் திருமண வரவேற்பு நின்று போனதுதான். கடந்த வருடம் ஜூன் மாதம் ஷங்கரின் மூத்த மகள் ஐஸ்வர்யாவுக்கு திருமணம் நடைபெற்றது. அப்போதைய காலகட்டத்தில் கொரோனா பரவல் அதிகமாக இருந்ததால் தற்போது விமர்சையாக வரவேற்பு நிகழ்ச்சியை ஷங்கர் ஏற்பாடு செய்திருந்தார். பல கோடிகள் செலவு செய்து மிகப்பிரம்மாண்டமாக மே 1ஆம் தேதி ரிசப்ஷன் நடக்க இருந்தது. இதற்கு பல பிரபலங்களுக்கும் அழைப்பு விடுக்கப்பட்டிருந்தது. ஆனால் ஷங்கர் தற்போது திருமண வரவேற்பு நிகழ்ச்சியின் தேதியை தள்ளிவைத்து உள்ளதாக தகவல் வெளியாகி உள்ளது. கிட்டத்தட்ட பத்து கோடிகளுக்கு மேல் செலவு செய்துவிட்டு தற்போது வரவேற்பு நிகழ்ச்சியை நிறுத்தியதற்கு காரணம் என்ன என இணையத்தில் பல செய்திகள் உலாவி வருகிறது. அதில் முக்கிய காரணமாக பேசப்படுவது ஷங்கரின் மருமகன் ரோகித் ஒரு கிரிக்கெட் கோச். இவரும், இவரது நண்பர்களும் கோச்சிங் செய்யும் பெண்கள் அணியில் உள்ள ஒரு பெண்ணிடம் தவறாக நடந்து கொண்டதாக கடந்த ஆண்டு பிரச்சினை எழுந்தது. மேலும் அந்தப் பெண் ரோகித் மீது பாலியல் குற்றச்சாட்டு ஒன்றை பதிவு செய்திருந்தார். தற்போது வரை அந்த பெண் இந்த வழக்கில் இருந்து பின்வாங்குவதாக இல்லை. அதனால் இந்த பிரச்சினை தற்போது வலுப்பெற்று உள்ளது. மேலும் இதனால் ஷங்கரின் மகள் ஐஸ்வர்யா மற்றும் ரோஹித் இடையே பிரச்சனையும் ஏற்பட்டுள்ளது. இதை சமாதானப்படுத்தும் முயற்சியில் ஷங்கர் ஈடுபட்டுள்ளார். இதனால் இப்போது திருமண வரவேற்பு வைத்தால் பல பிரச்சினைகள் எழக்கூடும் என்பதால் தற்போது இந்த நிகழ்ச்சியை ஒத்திவைத்துள்ளார் ஷங்கர். ஆனால் தற்போது ஷங்கர் இந்த ரிசப்ஷனை ஒத்திவைத்ததால் இந்தப் பிரச்சனை மிகப் பூதாகரமாக வெடித்துள்ளது. மேலும் ரசிகர்களுக்கும் குழப்பத்தை ஏற்படுத்தியுள்ளது. Related Topics:சினிமா செய்திகள், தமிழ் சினிமா, தமிழ் படங்கள், நடிகர்கள், நடிகைகள், ஷங்கர்


text: அரசியல் விமர்சகர் என்ற போர்வையில் அம்மையாரின் பிரசார பீரங்கியாகக் கொஞ்சம் கூடக் கூச்சம் இல்லாமல் செயல்பட்டு வரும் நடுநிலை(?)யாளர் சோ அவர்கள், அம்மையார் பிரதமராக பா.ஜ.க. உதவ வேண்டும் என்று முழங்கி இருக்கிறார். தேவ கவுடா போன்றவர்களே பிரதமராகி இருக்கும்போது, இந்த அம்மையார் பிரதமரானால் அதில் ஆச்சரியப்பட ஒன்றும் இல்லை. அம்மையார் முதல்வராக இருந்த போது நமக்குக் கிடைத்த அனுபவங்களை வைத்து, அவர் பிரதமரானால் என்னவெல்லாம் நடக்கும்? சில ஊகங்கள். - பார்லிமன்ட் கட்டடம் சர்க்கஸ் கூடாரமாக மாற்றப்பட்டு, புதிய கட்டடம் கட்ட வின்சி நிறுவனத்திற்கு உரிமை கொடுக்கப்படும் - தூர்தர்ஷன் பெயர் J-தர்ஷன் என்று மாற்றப்படும் - முதல்வராக இருக்கும்போது ஓய்வெடுக்க வேண்டும் என்றால், ஹைதராபாத் திராட்சைத் தோட்டத்திற்குப் போவார். பிரதமர் ஆகி விட்டதால், இத்தாலியில் உள்ள விலை கூடிய திராட்சைத் தோட்டத்தில் இவருக்கு ஓய்வு மாளிகை கட்டப்படும். - இவர் போயஸ் தோட்டத்தில் கிளம்பினால், ராயபுரம் வரை போக்குவரத்து ரத்து செய்யப்படும். டெல்லியில் இவர் கிளம்பினால், சண்டிகார் முதல் குவாலியர் வரை தரை வழிப் போக்குவரத்து நிறுத்தப்படும். விமானத்தில் பறந்தால், துபாய் முதல் சிங்கப்பூர் வரை விமானங்கள் ரத்து செய்யப்படும். - சன்னா ரெட்டி இவரிடம் முறைத்துக் கொண்ட போது, அவரது பல அதிகாரங்களைப் பறிக்க இவர் சட்டங்கள் இயற்றினார், (துர்)அதிர்ஷ்ட வசமாக, அந்த சட்டங்களை அனுமதிக்கும் அதிகாரமும் ஆளுநரிடமே இருந்ததால் பல கோமாளித் தனங்கள் நிறைவேறாமல் தப்பித்தன. ஜெயலலிதா பிரதமரானால், ஜனாதிபதி பதவி பிரதமருக்குக் கீழ் செயல்படுமாறு அரசியல் சட்டம் மாற்றப்படும். - ஒபாமா இந்திய பிரயாணம் செய்யும் போது, கவனமாக இருக்க வேண்டும். அம்மையாரிடம் முறைத்துக் கொண்டால், ஒபாமா மானபங்கப் படுத்த முயன்றதாக ஐ.நா. சபையில் முறையீடு செய்யப்படும். - இவர் இன்னொரு வளர்ப்பு மகனைத் தத்து எடுக்க மாட்டார் என்று நம்புவோம், ஒரு வேளை எடுத்து விட்டால் வளர்ப்பு மகன் திருமணத்திற்கு என்னவெல்லாம் நடக்கும்? - budget 300 பில்லியன் டாலர்கள் (300 கோடி ரூபாய் பழைய எண்ணிக்கை) - இமயமலை முழுவதும் சீரியல் லைட் போடப்படும் - அழைப்பிதழ் தங்கத் தட்டுகளில் வைரக் கற்களால் எழுதப்படும். - யானி இசை அமைப்பில், மாதுரி தீட்சித்தும், ஐஸ்வர்யா ராயும் நடனம் ஆடும் கலை நிகழ்ச்சி நடத்தப்படும். - தேனிலவு சந்திரனில் ஏற்பாடு செய்யப்படும் - பா.சிதம்பரம் நாடு கடத்தப் படுவார் - எதிர்க்கட்சி M.P. களை அடித்து உதைக்க, தாமரைக்கனி குடும்பத்தினர் மூலம் பயிற்சி முகாம்கள் அமைக்கப்படும். - நானூறு M.P. கள், காலில் விழுந்து வணங்குமாறு பார்லிமன்ட் கட்டடம் விஸ்தரிக்கப்படும். - ஜெயலலிதா நூறாண்டுகள் வாழ, காசி விஸ்வநாதர் கோயிலில் தினமும் அர்ச்சனை செய்யப்படும். - ராஜா சிறையில் இருந்து விடுவிக்கப்பட்டு அமைச்சரவையின் chief advisor ஆக நியமிக்கப் படுவார் - சசிகலா மீண்டும் உடன் பிறவா சகோதரியாகப் பதவி ஏற்பார். நடராஜன் அகில இந்திய அளவில் ராஜகுருவாக செயல்படுவார். பாஸ்கரன், தினகரன், திவாகரன் ஆகியோர் பல்வேறு அகில இந்திய வாரியத் தலைவர்களாக நியமிக்கப் படுவார்கள்


1986 ஆம் ஆண்டின் பிற்பகுதியில் ஒரு நாள். பலாலி இராணுவமுகாமில் இருந்து முன்னோக்கி நகர முயன்ற சிறிலங்கா படையினரைத் தடுத்து நிறுத்தும் நோக்குட...


text: திருமழிசையாழ்வார் திருமழிசையாழ்வார் வைணவ நெறியைப் பின்பற்றி பக்தியில் சிறந்து விளங்கிய பன்னிரு ஆழ்வார்களுள் ஒருவர். தை மாதம் மக நட்சத்திரத்தில் திருமாலின் ஆயுதங்களுள் ஒன்றான சக்கரத்தின் அம்சமாக திருமழிசை என்னும் ஊரில் பிறந்தவர். பொருளடக்கம் பிற பெயர்கள்[தொகு] - பக்திசாரர் - உறையில் இடாதவர் - வாளினை உறையில் இடாத வீரன் எனும் பொருள்பட (இங்கு ஆழ்வாரின் நா வாள் எனப்படுகிறது) - குடமூக்கிற் பகவர் - என யாப்பருங்கல விருத்திகாரர் குறிப்பது இவரையே என்றும் சொல்லப்படுகிறது. - திருமழிசையார் - திருமழிசைபிரான் பிறப்பின் அற்புதம்[தொகு] பார்க்கவர் என்னும் முனிவர் திருமழிசையில் யாகம் புரிகையில் அவர் மனைவியார் கருவுற்று பன்னிரண்டு திங்கள் கழித்து, கை, கால், முதலிய உறுப்புகள் இல்லாத ஒரு பிண்டத்தைப் பெற்றெடுத்தார். தம்பதியர் மனம் தளர்ந்து அதனைப் பிரம்புத்தூற்றின் கீழ் விட்டுச் சென்றுவிட்டார்கள். ஆண்டவன் அருளால் அப்பிண்டம் எல்லா உறுப்புகளும் அமையப்பெற்ற ஓர் அழகிய ஆண்குழந்தையாகி அழத் தொடங்கியது. அக்கணம் அவ்வழியே வந்த மகப்பேறு இல்லாத தம்பதிகளான பிரம்புத் தொழில் புரியும் திருவாளன் பங்கயச்செல்வி என்பவர்கள் குழந்தையை கண்டெடுத்து வளர்க்க தீர்மானித்தனர். என்ன விந்தை! அக்குழந்தையை அவளே பெற்றாள் என்னும்படி அவள் மார்பில் பால் சுரந்தது. ஆயினும் அப்பாலை குழந்தை குடிக்க மறுத்தது. பலநாள் வரை பால் உண்ணாமல் இருந்தும் உடல் சிறிதும் வாடவில்லை.இவரின் புகழைக் கேள்வியுற்று அருகில் உள்ள சிற்றூரில் இருந்துவந்த வயதான தம்பதியர் அன்புமிக கொடுத்த பாலை உண்ண ஆரம்பித்தார். சிறிதுகாலம் இவ்வாறு செல்கையில் தமக்கு பால் கொண்டுவந்து தரும் இத்தம்பதிக்கு ஏதேனும் கைமாறு செய்யும் பொருட்டு ஒருநாள் தனக்கு கொடுத்த பாலில் மீதத்தை அவர்கள் சரிபாதி உண்ணுமாறு செய்தார். இதன் மூலம் இளமை மீண்ட அத்தம்பதிகளுக்கு பிறந்த ஆண்மகவே பின்னாளில் கணிகண்ணன் எனும் பெயரில் திருமழிசையாருக்கு அணுக்க சீடரானார். இவரது பிரபந்தங்கள்[தொகு] நான்முகன் திருவந்தாதி என்னும் நூறு வெண்பாக்கள் கொண்ட நூலையும் திருச்சந்த விருத்தம் என்னும் 120 விருத்தங்களைக் கொண்ட நூலையும் இயற்றியுள்ளார். இவை இவர் கும்பகோணத்தில் யோகத்தில் ஆழ்ந்திருக்கும் காலத்தில் யோகத்தின் பயனாக வெளிவந்தன. இவை நாலாயிரத்திவ்ய பிரபந்தத்தில் முறையே மூன்றாவதாயிரத்திலும், முதலாயிரத்திலும் சேர்க்கப்பட்டிருக்கின்றன. இவருடைய பிரபந்தங்கள் தான் முதன்முதலில் வேறு தெய்வங்களுக்கு மேலாக திருமாலை உயர்வாகச்சொல்லியவை. இவருக்கு முன்தோன்றிய முதலாழ்வார்கள் சமரசப்பான்மையுடன் சிவனையும் உயர்வாகச் சொல்லியவர்கள். பரமயோகி[தொகு] இளமையிலேயே பரஞான முதிர்ச்சி பெற்றுப் பரமயோகியாக விளங்கியவர். உண்மைத் தத்துவம் என்னவென்று அறிய முயன்று சாக்கியம், சமணம், சைவம், நாத்திகம்(கடவுள் மறுப்பு) உட்பட ஒவ்வொரு சமயமாகப் புகுந்து ஆராய்ந்தார். சைவசமயத்தைச் சார்ந்திருக்கும்போதுதான் திருமயிலையில் பேயாழ்வாரை ஆசிரியராகப் பெற்றார். முக்கண்ணனான சிவபெருமான் இவரைச் சோதித்து இவருடைய பக்தியை மெச்சி இவருக்கு 'பக்திசாரர்' என்ற சிறப்புப்பெயரை அருளிச் செய்தார்.சைவசமய சிவவாக்கியார் தான் பின்னாளில் திருமழிசையாழ்வார் என அழைக்கப்பட்டார் எனும் கருத்தும் நிலவுகிறது. அதற்கு சான்றாக இவருடைய பாடல்கள் மட்டும் திவ்விய பிரபந்தத்தில் மற்றைய ஆழ்வார்களின் பாடல்களிலிருந்து வேறுபடும் வகையில் சித்தர்வகை பாடல்களாய் பரிபாஷை எனப்படும் மறைப்பொருள் நிறைந்தனவாக விளங்குகிறது. திருவெஃகா தலத்தில்(காஞ்சிபுரம்) கணிகண்ணனோடு திருமழிசையார் சிறிதுகாலம் தங்கி, திருவெஃகாவில் குடிகொண்டுள்ள இறையாகிய யதோத்காரிக்கு கைங்கரியம் செய்துவரலானார்கள். அவ்வாறிருக்கையில் அவர்களின் குடிலை தினமும் தூய்மைசெய்துவரும் கைமாறு கருதாத வயது முதிர்ந்த பெண்ணையழைத்து ஆசியளிக்க விரும்பினார் ஆழ்வார். வேண்டுவன கேள் என ஆழ்வார் கேட்க, வயது முதிர்வால் ஏற்பட்ட இயலாமையையும் அதனால் தன்னுடைய சேவை முழுமையடையாமல் இருப்பதையும் கூற என்றும் இளமையாக இருக்கும்படி வரம் நல்கினார் ஆழ்வார். என்றும் யவனமும், ஈடில்லா எழிலும் பெற்ற அப்பெண்ணை கச்சிப்பதியில் அரசுபுரிந்த பல்லவராயன் எனும் அரசன் விரும்பி மணம்புரிந்தான். பன்னாட்கள் கழிந்தும் மாறாத தன் மனையாளின் யவனத்தின் காரணம் வினவ, அப்பெண் ஆழ்வாரின் புகழை எடுத்துரைத்தாள். அரசன் ஆழ்வாரின் சீடரான கணிகண்ணனிடம் தன் விருப்பத்தை சொல்ல, ஆழ்வார் ஒருநாளும் அரசனின் இவ்வற்ப ஆசைக்கு அருளமாட்டார் என்று பதிலளிக்க, குறைந்தபட்சம் தன்னை ஏற்றிக் கவிதையாவது பாடுமாறு கணிகண்ணனை வேண்ட "அவர் நாராயணனையன்றி எந்த நரனையும் பாடேன்" எனக் கூறி திருமாலைப்பாடினார். கோபமுற்ற அரசன் கணிகண்ணனை நகரைவிட்டு வெளியேறுமாறு உத்தரவிட்டான். யாவும் கேள்வியுற்ற அவருடைய குரவர் திருமழிசைப்பிரான், 'உம்முடன் நானும் வருவேன்' என்று சொன்னதோடு மட்டுமல்லாமல் கச்சிப்பதிக்கோவிலுக்குச்சென்று ஆண்டவனை நோக்கி, - கனிகண்ணன் போகின்றான் காமருபூங்கச்சி - மணிவண்ணா நீ கிடக்கவேண்டா - துணிவுடைய - செந்நாப்புலவனும் போகின்றேன் நீயுமுன்றன் - பைந்நாகப்பாய்சுருட்டிக்கொள் என்று விண்ணப்பம் செய்தார். அப்பெருமானும் அப்படியே செய்து திருமழிசைப்பிரானைத் தொடர்ந்து சென்றார். இதை மறுநாள் அறிந்த அரசன் வருத்தமுற்று கணிகண்ணனைத் தேடிச்சென்று அவரையும் அவர் குரவரையும் கச்சிப்பதிக்குத் திரும்பும்படி வேண்டிக் கொண்டனர். கணிகண்ணன் திருமழிசைப் பிரானை வேண்ட அவரும் ஆண்டவனை நோக்கி - கணிகண்ணன் போக்கொழிந்தான் காமருபூங்கச்சி - மணிவண்ணா நீ கிடக்கவேண்டும் - துணிவுடைய - செந்நாப்புலவனும் போக்கொழிந்தேன் நீயுமுன்றன் - பைந்நாகப் பாய்படுத்துக்கொள். என்று வேண்ட திருமகள்நாதனும் அவ்வண்ணமே செய்தான் என்பது வரலாறு.அவ்வாறு அவர்கள் ஒருநாள் தங்கியிருந்த இடம் ஓர் இரவு இருக்கை என்று அழைக்கப்பட்டு இன்று மருவி ஓரிக்கை என அழைக்கப்பட்டுவருகிறது. குறிப்புகள்[தொகு] - நாலாயிர திவ்யப் பிரபந்தம். நயவுரை: டாக்டர் ஜெகத்ரட்சகன். ஆழ்வார்கள் ஆய்வு மையம். சென்னை 17. இரண்டாம் பதிப்பு. 1997 - ஆழ்வார்கள் வரலாறு (இரண்டாம் புத்தகம்) : புலவர் கா. ர. கோவிந்தராச முதலியார். திருநெல்வேலிதென்னிந்திய சைவசித்தாந்த நூற்பதிப்புக்கழகம். சென்னை. 1967 வெளியிணைப்பு[தொகு] - திருமழிசையாழ்வார் (ஆங்கிலத்தில்)


அன்புத் தலைவரை இதயச் சுவர்களில் சுமந்து நின்று வழிப்படுத்திய தளபதி! – Eeladhesam.com சுரேஸ்பிரேமச்சந்திரன் மீது குற்றச்சாட்டை முன்வைத்துள்ள ஆனந்தசங்கரி! மட்டக்களப்பில் இளம் குடும்பப் பெண் தீயில் கருகி பரிதாபமாக பலி! பூனைதொடுவாய் படுகொலை 24ம் ஆண்டு நினைவு நாள். பாராளுமன்றம் நாளை கூடுகிறது! ஆட்சியமைக்கப் போவது யார்? ஆர்னோல்டின் முதல்வர் ஆசை பறிபோகிறதா? விடுதலைப் போராட்டத்தில் இருந்த போது நாங்கள் ராஜாக்கள் – முன்னாள் போராளி! பிரான்சு சிறீலங்கா தூதரக முன்றலில் கண்டன ஆர்ப்பாட்டம்! அரசியல் யாப்பு பணிகளிலும் தெற்கின் மாற்றம் பாரிய தாக்கத்தை ஏற்படுத்தும் – மாவை! அன்புத் தலைவரை இதயச் சுவர்களில் சுமந்து நின்று வழிப்படுத்திய தளபதி! ஈழம் செய்திகள், முக்கிய செய்திகள் அக்டோபர் 12, 2017அக்டோபர் 12, 2017 இலக்கியன் தமிழீழ விடுதலைப் புலிகளின் இறுவட்டுக்கள் மீட்பு கிளிநொச்சி – இராமநாதபுரம் பகுதி யில் விடுதலைப்புலிகளின் முகாம் இருந்த இடத்தில் சில இறுவட்டுக்கள் மீட்கப்பட்டுள்ளன என இராமநாதபுரம் பொலிஸார் புலிகளாகவே நினைவு கூர மக்கள் விரும்புகின்றார்கள்! புலிகள் பயங்கரவாதிகள் என்று இந்த உலகும், சிறிலங்கா அரசும் கூறியது, கூறியும் வருகின்றது. ஆனால் புலிகள் யார் என்ற தெளிவான கிழக்கு பல்கலைக்கழகத்தில் புலிச்சின்னம் பொறிக்கப்பட்ட சுவரொட்டிகள்! மாவீரர் தின நிகழ்வுகளுக்கான ஏற்பாடுகள் உணர்வு பூர்வமாக இடம்பெற்றுவரும் நிலையில், கிழக்கு பல்கலை வாளாகத்திலும் இன்று காலை அஞ்சலி நிகழ்வுகள் லெப்.கேணல் விக்ரர், விடுதலைப் புலிகள் அமெரிக்காவின் அரசியல் விவகாரங்களுக்கான இராஜாங்கச் செயலரைச் சந்தித்தார் மங்கள இரண்டு தசாப்தங்களின் பின்னர் தாயகத்தில் கால்பதித்த ஈழத்தமிழர்கள்! தமிழின அழிப்பிற்கு நீதி கேட்டு ஐ.நா.நோக்கி! 13.03.2018 “உண்மைக்காய் எழுவோம்” – சுவிஸ் 24.02.2018 நீதிக்காக ஜெனீவா நோக்கி அணிதிரள்வோம் ! தமிழர் ஒருங்கிணைப்புக்குழு – பிரான்சு


text: இந்திய மாமணி அல்லது பாரத ரத்னா இந்தியாவில் குடிமக்களுக்கு வழங்கப்படும் மிக உயர்ந்த விருதாகும். மிகச்சிறந்த தேசிய சேவை ஆற்றியவர்களைப் பாராட்டிப் பாரத ரத்னா விருது வழங்கப்படுகிறது. இச்சேவை கலை, அறிவியல், இலக்கியம் கலாச்சாரம், விளையாட்டு(2013) மற்றும் பொதுச்சேவை ஆகிய துறைகளை உள்ளடக்கி இருக்கிறது. எனினும் பிற துறைகளில் உள்ளவர்களும், இவ்விருதைப் பெரும் வகையில் நவம்பர், 2011-இல் விதிகளில் திருத்தம் செய்யப்பட்டுள்ளது. இவ்விருது பெற்றவர்களுக்குச் சிறப்புப் பட்டப்பெயர்கள் எதுவும் வழங்கப்படுவது இல்லையெனினும் இந்தியாவின் முன்னுரிமை வரிசை பட்டியலில் அவர்களுக்கு இடம் உண்டு. பாரத ரத்னா என்பது இந்தியாவின் ரத்தினம் எனப் பொருள் தரும். இவ்விருதுக்கான முதல் வரையறையில் 35 மி.மீ விட்டமுடைய வட்ட வடிவான தங்கப்பதக்கத்தில் சூரியச் சின்னமும் பாரத ரத்னா என்று இந்தியில் பொறிக்கப்பட்ட எழுத்துகளும் அதன் கீழ் மலர் வளைய அலங்காரமும் இருக்க வேண்டும் என்றும் பதக்கத்தின் பின் பக்கத்தில் அரசு முத்திரையும் தேசிய வாசகமும் (motto) இருக்க வேண்டும் என்றும் குறிப்பிடப்படுள்ளது. இப்பதக்கத்தை வெள்ளை ரிப்பனில் இணைத்துக் கழுத்தில் அணிந்து கொள்ள வேண்டும் எனவும் குறிப்பிடப்பட்டுள்ளது. எனினும் இப்படி ஒரு வடிவமைப்பில் பதக்கம் எதுவும் தயாரிக்கப்பட்டதாக தெரியவில்லை. அதற்கடுத்த ஆண்டு பதக்கத்தின் வடிவமைப்பு மாற்றப்பட்டது. 1954 ஆண்டு சட்டப்படி இவ்விருதை அமரர்களுக்கு வழங்க இயலாது. மகாத்மா காந்திக்கு இவ்விருது வழங்கப்படாததற்கு இது ஒரு காரணமாக இருக்கலாம். எனினும் 1955-ஆம் ஆண்டு சட்டப்படி அமரர்களுக்கும் இவ்விருதை வழங்க வழிவகை செய்யப்பட்டது. அதன் பின் பத்து பேர்களுக்கு அவர்களின் மறைவிற்கு பின் இவ்விருது வழங்கப்பட்டுள்ளது. இவ்விருது இந்தியர்களுக்கு மட்டும் தான் வழங்கப்பட வேண்டும் என வரையறுக்கப்படாவிட்டாலும், அவ்வாறே பெரும்பாலும் வழங்கப்பட்டு வருகிறது. வெளிநாட்டில் பிறந்து இந்திய குடிமகள் ஆன அன்னை தெரசாவுக்கு(1980) இவ்விருது வழங்கப்பட்டது. இவரைத்தவிர இரு இந்தியர்கள் அல்லாதவர்களான கான் அப்துல் கப்பார் கானுக்கும் (1987) மற்றும் நெல்சன் மண்டேலாவுக்கும் (1990) இவ்விருது வழங்கப்பட்டுள்ளது. 1992-இல் சுபாஷ் சந்திர போசின் மறைவுக்குப் பின் அவருக்கு வழங்கப்பட்ட இவ்விருது சட்டச் சிக்கல்கள் காரணமாகத் திரும்பப் பெறப்பட்டது. விருதுக்கு தேர்வு முறை பாரத ரத்னா விருதுக்கு தேர்வு செய்யப்படுவது என்பது பத்ம விருதுகளுக்கு தேர்வு செய்யப்படுவதில் இருந்து மாறுபடுகிறது. இதில் பாரத ரத்னா விருதை இன்னாருக்கு வழங்கலாம் என்ற பரிந்துரையை குடியரசு தலைவருக்கு பிரதமர் செய்வார். சாதி, தொழில், பதவி அல்லது பாலினம் ஆகிய பாகுபாடின்றி எந்த ஒரு நபரும் இந்த விருதுக்கு தகுதியானவராக கருதப்படுவார். குறிப்பிட்ட ஓர் ஆண்டில் அதிகபட்சமாக 3 நபர்களுக்கு பாரத ரத்னா விருது வழங்கப்படலாம். அதேவேளையில், ஒவ்வோர் ஆண்டும் இந்த விருது வழங்கப்பட வேண்டும் என்ற அவசியம் இல்லை.பாரத ரத்னா விருது பெறுவோர் குறித்த அதிகாரபூர்வ தகவல் இந்திய அரசிதழில் வெளியிடுவதன் மூலம் அறிவிக்கப்படுகிறது. இந்த விருது சனவரி 26ஆம் தேதி குடியரசு தினத்தின்போது வழங்கப்படுகிறது. விருது பயன்பாட்டு விதிகள் விதி 18 (1)-இன்படி விருது பெற்றோர் தங்களின் பெயருக்கு முன்போ, பின்போ பாரத ரத்னா அடைமொழியைப் பயன்படுத்தக் கூடாது. அவசியம் கருதினால் “பாரத ரத்னா விருதைப் பெற்றவர்” என்ற சொற்றொடரைப் பயன்படுத்திக் கொள்ளலாம். பாரத ரத்னா விருது பெற்றவர்களுக்கான சலுகைகள் பாரத ரத்னா விருது பெறுவோருக்கு அதற்கான சான்றிதழும் பதக்கமும் வழங்கப்படும். பணம் ஏதும் வழங்கப்படாது. விருதை பெற்றவர்களுக்கு அரசு துறைகள் சார்பாக சில வசதிகள் செய்யப்படுகின்றன. எடுத்துக்காட்டாக, பாரத ரத்னா பெற்றவர்களுக்கு ரயில்வே துறை சார்பில் இலவச பயணத்துக்கான வசதி வழங்கப்படுகிறது. அரசின் முக்கிய நிகழ்வுகளில் பங்கேற்க பாரத ரத்னா விருது பெற்றவர்களுக்கு அழைப்பு விடுக்கப்படும். முன்னுரிமை வரிசையில் இவர்களை அரசாங்கம் வைக்கும். குடியரசுத் தலைவர், துணைக் குடியரசுத் தலைவர், பிரதமர், ஆளுநர், குடியரசு முன்னாள் தலைவர், துணைப் பிரதமர், தலைமை நீதிபதி, மக்களவைத் தலைவர், மத்திய அமைச்சர், மாநில முதலமைச்சர்கள், முன்னாள் பிரதமர்கள், மக்களவை மற்றும் மாநிலங்களவையின் எதிர்க்கட்சி தலைவர்கள் ஆகியோருக்கு அடுத்த இடத்தில் பாரத ரத்னா விருது பெற்றவர்களுக்கு முன்னுரிமை அளிக்கப்பட்டு அரசு மரியாதை அளிக்கப்படும். இதேபோல், மாநில அரசுகள் தங்கள் மாநிலத்தில் பாரத ரத்னா விருது பெற்றவர்களுக்கு சில சிறப்பு வசதிகளை வழங்கும். விருது பெற்றோர் பட்டியல் விளக்கக் குறிப்புகள் மறைவுக்குப் பின் பெற்றவர்கள் மேற்கோள்கள் உசாத்துணை வெளி இணைப்புகள் First-class flights and diplomatic passports: The perks of getting a Bharat Ratna பரிசுகளும் விருதுகளும்


பிரபு தேவாவின் கிசுகிசு நாயகிகள்- இப்போ சிக்கியிருப்பவர் சோனாக்ஷி சின்ஹா! | Prabhu Deva and gossips with 'heroines' - Tamil Filmibeat 6 min ago அவ்வளவு தருவதாகச் சொல்லியும்.. 'சரக்கு' விளம்பரத்தில் நடிக்க மறுத்த பிரபல நடிகை.. கொள்கை முடிவாம்! பிரபு தேவாவின் கிசுகிசு நாயகிகள்- இப்போ சிக்கியிருப்பவர் சோனாக்ஷி சின்ஹா! | Updated: Thursday, October 24, 2013, 13:21 [IST] தன்னோடு நடிக்கும் அல்லது தன் இயக்கத்தில் நடிக்கும் அத்தனை நடிகைகளுடனும் கிசுகிசுக்கப்பட்ட 'பெருமை' பிரபு தேவாவுக்கு மட்டுமே உண்டு. முதல் படத்தில் உடன் நடித்த ரோஜா தொடங்கி, இப்போது அவர் இயக்கத்தில் நடித்த சோனாக்ஷி சின்ஹா வரை பிரபு தேவாவுடன் கிசுகிசுக்கப்பட்டவர்களே. சரி.. அந்த விவரத்தையும் பார்த்துடுவோம்... பிரபு தேவாவின் முதல் நாயகி.. ஹீரோயின் ரோஜாதான். தொடர்ந்து அவருடன் சில படங்களில் நடித்தவர். சூரியனில் ஒற்றைப் பாடலுக்கு பிரபுதேவா ஆடினார். அந்தப் படத்திலிருந்தே ரோஜாவுடன் அவர் நெருக்கம் காட்டியதாக செய்திகள் வந்தன. இத்தனைக்கும் அவர் செல்வமணி கஸ்டடியில்தான் அப்போதும் இருந்தார். பின்னர் இந்து, ராசய்யா, ஏழையின் சிரிப்பில் என பல படங்களில் தொடர்ந்து இருவரும் நடித்தனர். பிரபு தேவா - நக்மா கிசுகிசு அன்றைக்கு ரொம்ப பிரபலம். காதலன் படத்தில் நக்மாதான் பிரபுதேவாவின் நாயகி. அடுத்து இருவரும் லவ் பேர்ட்ஸிலும் இணைந்து நடித்தனர். இந்த நேரத்தில் ரம்லத்தை காதலித்து ரகசிய திருமணமும் செய்து கொண்டிருந்தார் பிரபுதேவா. ஆனால் கிசுகிசுக்களுக்குப் பஞ்சமில்லாமல் தொடர்ந்தது. சார்லி சாப்ளின் படத்தில் நடித்தபோது இருவருக்கும் சண்டை என்று முதலில் செய்தி வந்தது. ஆனால் பின்னர் இருவரும் இரவு நீண்ட நேரம் வரை டான்ஸ் ரிகர்சல் பார்த்ததாக கிசுகிசு வந்தது! வில்லு படத்தில் விஜய்க்கு ஜோடியான நயன்தாரா, நிஜத்தில் பிரபு தேவாவுடன் டூயட் பாடுவது செய்தியாக வராத பத்திரிகை அல்லது இணையதளமே இல்லை எனும் அளவுக்குப் போனது. இதனால் பிரபுதேவா வீட்டில் குழப்பம், ரமலத்தை விவாகரத்து செய்தது என பரபரப்பு உச்சத்துக்குப் போனது. முதல் முறையாக இந்த கிசுகிசுவைத்தான் நிஜம் என ஒப்புக் கொண்டார் பிரபுதேவா. விரைவில் நயன்தாராவுடன் திருமணம் என்றெல்லாம் அறிவித்தார், முதல் மனைவி இருக்கும்போதே. ஆனால் பின்னர் நயன்தாராவும் பிரபுதேவாவும் பிரிந்துவிட்டதாக அறிவித்து அவரவர் வழியில் போய்க்கொண்டுள்ளனர். நயன்தாராவை பிரபு தேவா பிரிவதற்கு முக்கிய காரணமே ஹன்சிகாவுடன் அவர் நெருக்கமாக இருந்ததுதான் என செய்திகள் வெளியாகின. எங்கேயும் காதல் படத்துக்காக இருவரும் பிரான்ஸ், சுவிஸ் என கேம்ப் அடித்தபோது இந்த காதல் தீ பற்றிக் கொண்டதாகவும், இதைக் கேள்விப்பட்டு நயன்தாராவே சுவிஸ் போனதாகவும் செய்திகள் வந்தது நினைவிருக்கலாம். ஆரம்பத்தில் அமைதி காத்த ஹன்சிகா, பின்னர் பிரபு தேவா எனக்கு அண்ணன் மாதிரி என்றார். ஆனாலும் அந்த அண்ணனுடன் தொடர்ந்து அவர் சுற்றிக் கொண்டிருப்பதாக கிசுகிசுக்கள் வந்து கொண்டுதான் இருந்தன. இந்த வரிசையில் இப்போது சேர்ந்திருப்பவர் சோனாக்ஷி சின்ஹா. இந்தியில் முன்னணி நடிகை. பிரபுதேவாவின் ரவுடி ரத்தோர் நாயகி. இதே சோனாக்ஷியை வைத்துதான் மீண்டும் ஆர் ராஜ்குமார் படத்தை இயக்கி வருகிறார் பிரபுதேவா. இருவரும் மகா நெருக்கமாக உள்ளதாகவும் அடுத்த படத்துக்கும் சோனாக்ஷி தான் நாயகி என்றும் செய்திகள் வருகின்றன. சரீ... ரொம்ப நெருக்கம்னா திருமணம் செஞ்சுக்குவாங்க.. இன்னொருத்தருக்கு ஜோடியா நடிக்கவா விடுவாங்க... என்னமோ போங்க! Read more about: prabhu deva heroines பிரபு தேவா The list of heroines those gossiped with Prabhu Deva is interesting than his romantic movies!


என் நாளும் நன்னாலே...!